pythainlp/thai-wiki-dataset-v4 huggingface dataset:
คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ

คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ เป็นหน่วยงานระดับคณะ ในสังกัดมหาวิทยาลัยเทคโนโลยีพระจอมเกล้าพระนครเหนือ เริ่มเปิดทำการเรียนการสอนเมื่อปี พ.ศ. 2507 ในชื่อวิทยาลัยเทคนิคพระนครเหนือ(เทคนิคไทย-เยอรมัน)ซึ่งเกิดจากความร่วมมือระหว่างรัฐบาลไทยและรัฐบาลสหพันธ์สาธารณรัฐเยอรมัน ต่อมาในปี พ.ศ. 2514 ซึ่งเป็นปีที่วิทยาลัยเทคนิคพระนครเหนือได้เปลี่ยนฐานะมาเป็น สถาบันเทคโนโลยีพระจอมเกล้า วิทยาเขตพระนครเหนือ คณะวิศวกรรมศาสตร์จึงได้ถูกจัดตั้งอย่างเป็นทางการ
ประวัติ.
มหาวิทยาลัยเทคโนโลยีพระจอมเกล้าพระนครเหนือ เดิมคือ "โรงเรียนเทคนิคพระนครเหนือ" ซึ่งเป็นวิทยาลัยในสังกัด กองโรงเรียนพาณิชย์ กรมอาชีวศึกษา กระทรวงศึกษาธิการ โดยได้รับการสถาปนาขึ้นเมื่อวันที่ 19 กุมภาพันธ์ พ.ศ. 2502 ที่ถนนประชาราษฎ์สาย 1 แขวงวงศ์สว่าง เขตบางซื่อ กรุงเทพมหานคร
ในปัจจุบันคณะฯได้เปิดรับนักศึกษาที่สำเร็จการศึกษาระดับมัธยมศึกษาตอนปลาย (ม.6) โดยผ่านกระบวนการสอบของสถาบันทดสอบการศึกษาแห่งชาติ (สทศ.) และสำนักงานคณะกรรมการการอุดมศึกษา (สกอ.) และรับผู้ที่สำเร็จการศึกษาระดับประกาศนียบัตรวิชาชีพ (ปวช.) โดยผ่านการสอบคัดเลือกตรง เพื่อเข้ามาศึกษาในหลักสูตรวิศวกรรมศาสตรบัณฑิต 4 ปี (วศ.บ.) ในสาขาต่างๆ นอกจากนี้ยังมีการรับนักศึกษาโควต้าและผู้มีความสามารถพิเศษด้านต่างๆเช่น ด้านหุ่นยนต์และสิ่งประดิษฐ์ เป็นต้น ส่วนในระดับบัณฑิตศึกษาก็จะมีสาขาวิชาที่ต่อเนื่องสูงขึ้นไปจากระดับปริญญาตรีในทุกสาขาวิชาเพื่อเป็นการเสริมสร้างงานวิจัยและสร้างองค์ความรู้ด้านวิชาการให้มีความก้าวหน้ายิ่งขึ้นไป
ภาควิชาและหลักสูตรที่เปิดสอน.
คณะวิศวกรรมศาสตร์ของมหาวิทยาลัยเทคโนโลยีพระจอมเกล้าพระนครเหนือ เป็น 1 ใน 8 ของคณะวิศวกรรมศาสตร์ที่เก่าแก่ที่สุดของประเทศไทย เรียงลำดับตามการก่อตั้งดังนี้ จุฬาลงกรณ์มหาวิทยาลัย มหาวิทยาลัยเกษตรศาสตร์ มหาวิทยาลัยเทคโนโลยีพระจอมเกล้าธนบุรี มหาวิทยาลัยขอนแก่น มหาวิทยาลัยเทคโนโลยีพระจอมเกล้าพระนครเหนือ สถาบันเทคโนโลยีพระจอมเกล้าเจ้าคุณทหารลาดกระบัง มหาวิทยาลัยสงขลานครินทร์ และ มหาวิทยาลัยเชียงใหม่ 
คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ ถือว่าเป็นคณะวิศวกรรมศาสตร์ที่มีชื่อเสียงและผลิตวิศวกรที่มีคุณภาพมากที่สุดแห่งหนึ่งของประเทศไทย และเป็นที่ยอมรับอย่างสูงในระดับสากล โดยมีภาควิชาและหลักสูตรที่เปิดสอนดังนี้
อาคารภายในคณะวิศวกรรมศาสตร์.
คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ มีอาคารต่างๆ ดังนี้
สำนักงานคณะบดี
ภาควิชาวิศวกรรมไฟฟ้าและคอมพิวเตอร์
ภาควิชาวิศวกรรมอุตสาหการ
ห้องบรรยายรวม
ภาควิชาวิศวกรรมการผลิต
ภาควิชาวิศวกรรมเครื่องกลและการบินอวกาศ
ภาควิชาวิศวกรรมไฟฟ้าและคอมพิวเตอร์
ภาควิชาวิศวกรรมไฟฟ้าและคอมพิวเตอร์
ภาควิชาวิศวกรรมอุตสาหการ
ภาควิชาวิศวกรรมเคมี
ภาควิชาวิศวกรรมวัสดุและเทคโนโลยีการผลิต
ภาควิชาวิศวกรรมขนถ่ายวัสดุและโลจิสติกส์
ห้องบรรยายรวม
ภาควิชาวิศวกรรมโยธา
ภาควิชาวิศวกรรมเครื่องมือวัดและอิเล็กทรอนิกส์
ห้องบรรยายรวม
ฟุตบอลโลกหญิง 2015 รอบชิงชนะเลิศ

การแข่งขัน ฟุตบอลโลกหญิง 2015 รอบชิงชนะเลิศ เป็นการแข่งขัน ฟุตบอล ที่จะเกิดขึ้นในวันที่ 5 กรกฎาคม พ.ศ. 2558 ที่ บีซีเพลซ, ในเมือง แวนคูเวอร์, ประเทศแคนาดา, เพื่อหาผู้ชนะของ ฟุตบอลโลกหญิง 2015. เป็นการพบกันระหว่าง สหรัฐ และ ญี่ปุ่น.
ภูมิหลัง.
ก่อนที่จะมีการแข่งขัน, ผู้เข้าชิงชนะเลิศทั้งสองทีมเคยพบกันมาแล้วทั้งสิ้นสามครั้งในการแข่งขันฟุตบอลโลก. สหรัฐอเมริกา เอาชนะ ญี่ปุ่น 3–0 ในการแข่งขันรอบแบ่งกลุ่ม ปี ค.ศ. 1991, ชนะ 4–0 ในการแข่งขัน 1995 รอบก่อนรองชนะเลิศ, ในขณะที่ญี่ปุ่นกลับทำผลงานดีขึ้นในการเอาชนะ สหรัฐอเมริกา 3–1 ใน การยิงลูกโทษ ในการแข่งขัน ฟุตบอลโลกหญิง 2011 รอบชิงชนะเลิศ หลังจากการแข่งขันเสมอ 2–2 หลังจากจบ การต่อเวลาพิเศษ. การพบกันครั้งล่าสุดระหว่างทั้งสองทีมเกิดขึ้น นัดชิงเหรียญทอง ในการแข่งขัน โอลิมปิกฤดูร้อน 2012. จบลงที่สกอร์ 2–1 สำหรับชัยชนะของสหรัฐอเมริกา. ทั้งสหรัฐอเมริกา และ ญี่ปุ่นเริ่มต้นการแข่งขันฟุตบอลโลกหญิง 2015 เป็นรายการโปรดที่จะชนะในการแข่งขัน. สหรัฐอเมริกาเป็นทีมอันดับที่สองของ อันดับโลกหญิงฟีฟ่า, ขณะที่ญี่ปุ่นได้รับการจัดอันดับที่สี่.
สหรัฐอเมริกาเข้าร่วมการแข่งขันปี 2015 ในฐานะแชมป์โลกสองสมัย, โดยได้รับครั้งแรกและครั้งที่สามของการจัดการแข่งขันฟุตบอลโลกหญิง. สหรัฐอเมริกาเป็นทีมแรกที่ครองแชมป์ใน การสถาปนาการแข่งขันในปี 1991 ตามแบบฉบับของฟุตบอลโลกหญิง, จัดขึ้นในประเทศจีน. พวกเขาเอาชนะ นอร์เวย์ 2–1 ในการแข่งขัน รอบชิงชนะเลิศ, จากสองประตูของ มิเชลเล อาเคอร์ส-สตาห์ล. ใน รอบชิงชนะเลิศ ปี 1999, ชาติเจ้าภาพ สหรัฐอเมริกา และ จีน ต่างเล่นเพื่อที่จะทำประตูแต่กลับจบลงด้วยการเสมอกันในเกม 90 นาที. หลังต่อเวลาพิเศษ, สหรัฐอเมริกา ชนะนัดนี้ด้วยการตัดสินยิงลูกโทษไปด้วยสกอร์ 5-4.
นัดชิงชนะเลิศปี 2015 ถือเป็นครั้งที่สองติดต่อกันของทีมญี่ปุ่นในการแข่งขันฟุตบอลโลกหญิงรอบสุดท้าย. ชัยชนะหนแรกและครั้งเดียวของพวกเขาคือการใช้จ่ายของทีมชาติสหรัฐอเมริกาในฉบับล่าสุดของฟุตบอลโลกหญิง, จัดขึ้นที่ประเทศเยอรมนี.
การแข่งขัน.
รายละเอียด.
<onlyinclude>
</onlyinclude>
ทศางค์

ทศางค์ หรือ สิบลด ("มาเซอร์";) ในภาษาฮีบรู หมายถึง "หนึ่งในสิบ" การถวายทศางค์ เป็นแนวความคิดที่มาจากศาสนายูดาห์ ซึ่งมีบันทึกในคัมภีร์ฮีบรูหมวดโทราห์ หรือคัมภีร์ไบเบิลภาคพันธสัญญาเดิมหมวดเบญจบรรณของศาสนาคริสต์ การถวายทศางค์เป็นกฎข้อบังคับสำหรับวงศ์วานอิสราเอลทุกคน คนอิสราเอลจะต้องถวาย 10% ของทุกสิ่งที่เขาหามาได้และเพาะปลูกได้ไว้ที่พลับพลาหรือพระวิหารของพระเจ้า
พันธสัญญาเดิม.
ในบทบัญญัติของพระเจ้าคนอิสราเอลต้องถวายหนึ่งในสิบของสัตว์เลี้ยงและผลผลิตจากที่ดิน รวมทั้งรายได้ของพวกเขาแด่พระเจ้าอันเป็นที่ยอมรับว่าพระเจ้าได้ทรงอวยพรเขา โดยพื้นฐานแล้วทศางค์นี้จะถูกนำไปใช้จ่ายเกี่ยวกับการนมัสการและการสนับสนุนพวกปุโรหิต พระเจ้าทรงถือว่าประชากรของพระองค์ต้องรับผิดชอบในการบริหารจัดการทรัพยากรที่พระองค์ได้ประทานแก่พวกเขาในดินแดนพระสัญญา
หัวใจของทศางค์คือตระหนักว่าพระเจ้าทรงเป็นเจ้าของทุกสิ่ง พระเจ้าทรงสร้างมนุษย์ และพวกเขาเป็นหนี้ทุกลมหายใจเข้าออกต่อพระองค์ ดังนั้น ไม่มีใครเป็นเจ้าของสิ่งที่เขามีโดยไม่ได้รับจากพระเจ้าก่อน ในบทบัญญัติเรื่องทศางค์ พระเจ้าเพียงแต่ทรงบัญชาให้พวกเขาคืนสิ่งที่พระองค์ได้ประทานแก่พวกเขาก่อนสิ่งอื่นใด
พันธสัญญาใหม่.
บางคนเข้าใจว่าการถวายทศางค์ในพันธสัญญาเดิมเปรียบเสมือนการเสียภาษี เพื่อให้ปุโรหิตและคนเลวีได้มีกินมีใช้ ในพันธสัญญาใหม่ไม่มีที่ไหนสั่งหรือแม้แต่แนะนำให้คริสเตียนยอมรับกฎแห่งการถวายทศางค์อย่างเป็นทางการ นักบุญเปาโลกล่าวว่า ผู้เชื่อควรแยกรายรับไว้ส่วนหนึ่งเพื่อสนับสนุนคริสตจักร ไม่มีที่ไหนในพันธสัญญาใหม่ที่บอกจำนวนร้อยละของรายได้ที่คริสเตียนจะต้องแยกไว้ แต่บอกว่าให้เป็นไปตามที่พระเจ้าได้ทรงให้ท่านจำเริญขึ้น คริสตจักรยกเอาตัวเลข 10% มาจากทศางค์ในพันธสัญญาเดิมแล้วนำมาประยุกต์ว่าเป็นจำนวน “ขั้นต่ำที่แนะนำ” สำหรับคริสเตียนในการถวาย 
อย่างไรก็ตามคริสเตียนไม่ควรมีความรู้สึกว่าเป็นหน้าที่ที่จะต้องถวายเสมอ เขาควรถวาย “ตามที่พระเจ้าได้ทรงให้ท่านจำเริญขึ้น” นี่หมายความว่า บางครั้งอาจมากกว่าหรือน้อยกว่าจำนวนทศางค์ ทั้งหมดขึ้นอยู่กับความสามารถ ความสมัครใจของเขา และตามความจำเป็นของคริสตจักร คริสเตียนทุกคนควรอธิษฐานขอสติปัญญาจากพระเจ้าว่าเขาควรถวายหรือไม่ และ/หรือเท่าไหร่
<templatestyles src="แม่แบบ:คำพูด/style.css" />แต่‍ละ‍คนจงให้ตามที่เขาคิด‍หมายไว้ในใจ ไม่ใช่ให้ด้วยความเสีย‍ดาย ไม่ใช่ให้ด้วยความจำ‍ใจ เพราะว่าพระ‍เจ้าทรงรักคนที่ให้ด้วยใจยินดี — "2 โครินธ์ 9:7"
การสมรสเพศเดียวกันในเนเธอร์แลนด์

ในประเทศเนเธอร์แลนด์ การสมรสเพศเดียวกัน  ชอบด้วยกฎหมายตั้งแต่วันที่ 1 เมษายน ค.ศ. 2001 เป็นต้นมา ซึ่งทำให้ประเทศเนเธอร์แลนด์เป็นประเทศแรกของโลกที่การสมรสเพศเดียวกันชอบด้วยกฎหมาย
ความเห็นของประชาชน.
จากผลสำรวจของ Ifop ที่ได้ทำการสำรวจเมื่อเดือนพฤษภาคม ค.ศ. 2013 ที่ผ่านมา ชาวดัตช์กว่า 85% สนับสนุนการอนุญาตให้คู่ครองเพศเดียวกันทำการสมรสและรับเลี้ยงบุตรบุญธรรม
การสมรสเพศเดียวกันในเบลเยียม

เมื่อวันที่ 1 มิถุนายน ค.ศ. 2003 ประเทศเบลเยียมได้กลายเป็นประเทศที่สองของโลกที่การสมรสเพศเดียวกันชอบด้วยกฎหมาย ตามหลังประเทศเนเธอร์แลนด์ และ "การอยู่ร่วมกันตามกฎหมาย"  ระหว่างบุคคลเพศเดียวกันก็ชอบด้วยกฎหมายมาตั้งแต่วันที่ 1 มกราคม ค.ศ. 2000
ในอดีตการสมรสกับบุคคลเพศเดียวกันสัญชาติอื่นหรือระหว่างบุคคลเพศเดียวกันสัญชาติอื่นด้วยกันเองไม่สามารถกระทำได้หากประเทศเจ้าของสัญชาติไม่อนุญาต อย่างไรก็ตามได้มีคำสั่งรัฐมนตรีเมื่อวันที่ 24 มกราคม ค.ศ. 2004 ที่อนุญาตให้บุคคลดังกล่าวสามารถสมรสได้ แม้ประเทศเจ้าของสัญชาติจะไม่อนุญาตก็ตาม ซึ่งถือว่าเป็นการเปิดโอกาสให้บุคคลเพศเดียวกันทุกคู่ทำการสมรสได้โดยชอบด้วยกฎหมาย
ในปัจจุบัน คู่สมรสเพศเดียวกันในประเทศเบลเยียมสามารถทำการสมรสและรับบุตรบุญธรรมได้โดยชอบด้วยกฎหมาย
การสมรสเพศเดียวกันในสเปน

การสมรสเพศเดียวกันชอบด้วยกฎหมายในประเทศสเปนตั้งแต่วันที่ 3 กรกฎาคม ค.ศ. 2005 เป็นต้นมา โดยในปี ค.ศ. 2004 รัฐบาลพรรคแรงงานสังคมนิยมสเปน นำโดยนายกรัฐมนตรี นายโฆเซ ลุยส์ โรดริเกซ ซาปาเตโร ได้เริ่มการรณรงค์การรับรองสิทธิในการสมรสเพศเดียวกัน รวมถึงสิทธิในการรับบุตรบุญธรรมโดยคู่ครองเพศเดียวกัน ภายหลังจากการอภิปรายอย่างกว้างขวาง รัฐสภาสเปนได้ผ่านร่างกฎหมายอนุญาตการสมรสเพศเดียวกันเมื่อวันที่ 30 มิถุนายน ค.ศ. 2005 และประกาศลงในรัฐกิจจานุเบกษาเมื่อวันที่ 2 กรกฎาคม ค.ศ. 2005 และมีผลใช้บังคับในวันถัดไป ทำให้สเปนกลายเป็นประเทศที่สามของโลกที่การสมรสเพศเดียวกันชอบด้วยกฎหมาย ภายหลังประเทศเนเธอร์แลนด์และเบลเยียม และก่อนหน้าประเทศแคนาดา 17 วัน
แม้ว่าการรับรองกฎหมายฉบับนี้จะได้รับความสนับสนุนจากประชาชนกว่า 66% ก็ไม่ได้หมายความว่ากฎหมายฉบับดังกล่าวจะปราศจากความขัดแย้งแต่อย่างใด บุคคลผู้มีตำแหน่งในศาสนจักรโรมันคาทอลิกได้คัดค้านอย่างแข็งขัน โดยวิพากษ์วิจารณ์ว่าการกระทำดังกล่าวเป็นการทำให้ความหมายของการสมรสนั้นเสื่อมลง ส่วนกลุ่มอื่นๆ ก็ได้แสดงความห่วงใยต่อประเด็นเรื่องการรับบุตรบุญธรรมของคู่ครองเพศเดียวกัน การออกมาชุมนุมเพื่อสนับสนุนและคัดค้านกฎหมายฉบับนี้ได้มีผู้เข้าร่วมเป็นหลักพันจากทั่วประเทศสเปน และภายหลังจากที่ได้มีการรับรองสิทธิดังกล่าวแล้ว พรรคประชาชน ซึ่งเป็นพรรคอนุรักษนิยมฝ่ายขวาของประเทศ ได้นำเรื่องขึ้นสู่ศาลรัฐธรรมนูญสเปนเพื่อวินิจฉัย
ในปีแรกของการประกาศใช้กฎหมาย คู่ครองเพศเดียวกันกว่า 4,500 คนได้ทำการสมรสในประเทศสเปน ไม่นานหลังจากการใช้กฎหมายฉบับดังกล่าว ประเด็นสถานะของการสมรสกับบุคคลต่างชาติ ซึ่งประเทศเจ้าของสัญชาติยังไม่รับรองการสมรสเพศเดียวกันก็ได้เป็นที่กล่าวถึง ซึ่งรัฐมนตรีว่าการกระทรวงยุติธรรมได้กล่าวว่ากฎหมายรับรองการสมรสเพศเดียวกันของสเปนอนุญาตให้ชาวสเปนสามารถสมรสกับบุคคลต่างชาติ แม้ว่าประเทศเจ้าของสัญชาติจะไม่รับรองความเป็นคู่ครองทางกฎหมายก็ตาม อย่างไรก็ตาม คู่ครองหนึ่งคนนั้นจะต้องมีสัญชาติสเปนจึงจะสามารถสมรสได้ แต่บุคคลต่างชาติสองคนอาจสมรสกันได้หากทั้งคู่มีถิ่นที่อยู่ในประเทศสเปนโดยชอบด้วยกฎหมาย
ในการเลือกตั้งทั่วไปเมื่อเดือนพฤศจิกายน ค.ศ. 2011 พรรคประชาชนได้รับชัยชนะอย่างถล่มทลาย นายมาเรียโน ราฆอย หัวหน้าพรรคดังกล่าวได้คัดค้านการสมรสเพศเดียวกัน แต่การตัดสินใจว่าจะยกเลิกกฎหมายฉบับดังกล่าวหรือไม่นั้นจะกระทำขึ้นได้ภายหลังการวินิจฉัยของศาลรัฐธรรมนูญสเปน และเมื่อวันที่ 6 พฤศจิกายน ค.ศ. 2012 ศาลรัฐธรรมนูญสเปนได้รับรองกฎหมายฉบับดังกล่าวด้วยคะแนนเสียง 8 ต่อ 3 ซึ่งรัฐมนตรีว่าการกระทรวงยุติธรรม นายอัลเบร์โต รุยซ์-กัลยาร์ดอนได้ประกาศว่ารัฐบาลจะปฏิบัติตามคำวินิจฉัยและจะไม่ยกเลิกกฎหมายฉบับดังกล่าว
ปลาใบโพจุด

ปลาใบโพจุด (หรือสะกด ปลาใบโพธิ์จุด) (ชื่อวิทยาศาสตร์: "Drepane punctata") เป็นปลาทะเลชนิดหนึ่ง ในวงศ์ปลาใบโพ (Drepaneidae)
มีลำตัวป้อมสั้นเกือบกลม ด้านข้างแบน ดูคล้ายใบโพ อันเป็นที่มาของชื่อเรียก สันหลังโค้งนูน หัวค่อนข้างใหญ่ จะงอยปากสั้น นัยน์ตาโต บริเวณระหว่างตาโค้งนูนออกมา ปากเล็กและยืดหดได้ มีฟันเล็กและแหลมคมบนขากรรไกรบนและล่าง ลำตัวด้านบนสีขาวปนเทาและมีจุดเล็ก ๆ สีส้มเรียงเป็นแถวขวางลำตัวจำนวน 4-11 แถว ปลาวัยอ่อนจะมีแถบสีดำในบริเวณที่เป็นจุดสีส้ม
มีความยาวประมาณ 20-25 เซนติเมตร พบใหญ่ที่สุดได้ถึง 40 เซนติเมตร พบอาศัยอยู่บริเวณพื้นท้องน้ำที่เป็นกรวดทรายใกล้แนวปะการังและแหล่งน้ำกร่อย กินสัตว์น้ำที่ไม่มีกระดูกสันหลังขนาดเล็กเป็นอาหาร พบกระจายพันธุ์ตั้งแต่อินเดียจนถึงออสเตรเลียตอนเหนือ ในประเทศไทยพบได้ทั้งฝั่งอ่าวไทยและอันดามัน
จัดเป็นปลาเศรษฐกิจชนิดหนึ่ง
นกกระเรียนมงกุฎ

นกกระเรียนมงกุฎ  เป็นนกกระเรียนสกุลหนึ่ง จัดอยู่ในสกุล "Balearica" และวงศ์ย่อย Balearicinae
มีลักษณะทั่วไป คือ ส่วนหัวมีขนเป็นหงอนพู่เป็นเส้นตรงสีทองขึ้นเรียงเป็นแผงคล้ายมงกุฎ อันเป็นที่มาของชื่อสามัญ และยังมีนิ้วตีนหลังยาวพบที่จะสามารถเกาะคอนบนต้นไม้ 
จำแนกออกได้เป็น 2 ชนิด โดยพบกระจายพันธุ์ในทวีปแอฟริกา จนถึงตอนใต้ของทะเลทรายสะฮารา
มีพฤติกรรมเหมือนนกกระเรียนทั่วไป หรือนกกระเรียนในสกุล "Grus" คือ หากินตามแหล่งน้ำต่าง ๆ และทุ่งหญ้า โดยกินสัตว์น้ำเล็ก ๆ เป็นอาหาร รวมถึงแมลง, สัตว์เคลื้อยคลาน และสัตว์เลี้ยงลูกด้วยนมขนาดเล็ก
สกุลปลาไข่ออง

<ns>0</ns>
 <revision>
 <timestamp>2015-07-04T02:26:08Z</timestamp>
 <contributor>
 <ip>27.145.112.225</ip>
 </contributor>
 <comment>เปลี่ยนทางหน้าไป ปลาไข่ออง</comment>
 <origin>6054680</origin>
 <model>wikitext</model>
 <format>text/x-wiki</format>
การสมรสเพศเดียวกันในฝรั่งเศส

การสมรสเพศเดียวกันชอบด้วยกฎหมายในประเทศฝรั่งเศสตั้งแต่วันที่ 18 พฤษภาคม ค.ศ. 2013 เป็นต้นมา ประเทศฝรั่งเศสจึงกลายเป็นประเทศที่ 13 ของโลกที่การสมรสเพศเดียวกันชอบด้วยกฎหมาย การอนุญาตดังกล่าวมีผลบังคับใช้ทั้งในประเทศฝรั่งเศสแผ่นดินใหญ่และจังหวัดและดินแดนโพ้นทะเล
รัฐบาลพรรคสังคมนิยม นำโดยนายกรัฐมนตรี นายฌ็อง-มาร์ก เอโรได้เสนอกฎหมายรับรองสิทธิในการสมรสของคู่ครองเพศเดียวกันและสิทธิในการรับบุตรบุญธรรมต่อสภาผู้แทนราษฎรฝรั่งเศสเมื่อวันที่ 7 พฤศจิกายน ค.ศ. 2012 ภายใต้การสนับสนุนของประธานาธิบดี นายฟร็องซัว ออล็องด์ ซึ่งได้ประกาศเจตนารมณ์ว่าจะสนับสนุนกฎหมายฉบับดังกล่าวในช่วงระหว่างการหาเสียงการเลือกตั้งประธานาธิบดี ต่อมาในวันที่ 12 กุมภาพันธ์ ค.ศ. 2013 สภาผู้แทนราษฎรได้เห็นชอบร่างกฎหมายดังกล่าวด้วยคะแนนเสียง 329 ต่อ 229 วันที่ 12 เมษายน ค.ศ. 2013 วุฒิสภาได้เห็นชอบร่างกฎหมายดังกล่าวเช่นเดียวกัน พร้อมการแก้ไข ด้วยคะแนนเสียง 175 ต่อ 169 และสภาผู้แทนราษฎรก็ได้อนุมัติเห็นชอบร่างกฎหมายฉบับดังกล่าวอีกครั้งเมื่อวันที่ 23 เมษายน ค.ศ. 2013 ด้วยคะแนนเสียง 331 ต่อ 225 อย่างไรก็ตามพรรคอูแอ็มเปได้ยื่นเรื่องต่อศาลรัฐธรรมนูญฝรั่งเศสเพื่อให้วินิจฉัยทันทีภายหลังจากสภาฯ อนุมัติ ซึ่งเมื่อวันที่ 17 พฤษภาคม ค.ศ. 2013 ศาลฯ ได้วินิจฉัยว่ากฎหมายฉบับดังกล่าวชอบด้วยรัฐธรรมนูญ ส่งผลให้วันเดียวกันนั้น ประธานาธิบดีฟร็องซัว ออล็องด์ได้ลงนามประกาศใช้กฎหมายรับรองสิทธิการสมรสเพศเดียวกันในสิทธิในการรับบุตรบุญธรรม และตีพิมพ์ในรัฐกิจจานุเบกษา และมีผลบังคับใช้ในวันถัดมา ส่วนการสมรสเพศเดียวกันครั้งแรกอย่างเป็นทางการได้จัดขึ้นที่เมืองมงเปอลีเยเมื่อวันที่ 29 พฤษภาคมปีเดียวกันนั้น
ประวัติ.
มาแมร์และการสมรสเพศเดียวกัน.
เมื่อวันที่ 5 มิถุนายน ค.ศ. 2004 นายโนเอ็ล มาแมร์ อดีตตัวแทนพรรคกรีนเพื่อลงชิงตำแหน่งประธานาธิบดี นายกเทศมนตรีเมืองแบกล์ ชานเมืองบอร์โด ได้ประกอบพิธีสมรสระหว่างผู้ชายสองคนคือแบร์ทร็อง ชาร์ป็องตีเยและสเตฟาน ชาแป็ง โดยมาแมร์ได้กล่าวว่ากฎหมายฝรั่งเศสไม่ได้ห้ามการจัดพิธีสมรสดังกล่าว และเขาจะยื่นเรื่องต่อศาลสิทธิมนุษยชนยุโรปหากมีผู้แย้งการประกอบพิธีนั้น
นายดอมีนิก แปร์บ็อง รัฐมนตรีว่าการกระทรวงยุติธรรมได้กล่าวว่าความสัมพันธ์ดังกล่าวเป็นโมฆะในทางกฎหมาย และได้ร้องให้ศาลเข้ามาสั่งห้ามการจัดพิธีดังกล่าว ต่อมาเมื่อวันที่ 27 กรกฎาคม ค.ศ. 2004 ศาลบอร์โดได้วินิจฉัยว่าการสมรสดังกล่าวตกเป็นโมฆะ ซึ่งหนึ่งในข้อกฎหมายในการคัดค้านการสมรสที่อัยการ ซึ่งเป็นตัวแทนของรัฐบาล ได้ใช้คือการที่ประมวลกฎหมายแพ่งฝรั่งเศสได้บัญญัติคำว่าสามีและภริยาไว้ในหลายที่ ซึ่งแสดงให้เห็นว่าการสมรสจะกระทำได้ระหว่างบุคคลที่มีเพศแตกต่างกัน เมื่อวันที่ 19 เมษายน ค.ศ. 2005 ศาลอุทธรณ์บอร์โดได้พิพากษายืนต่อคำพิพากษาดังกล่าว และศาลสูงสุด  ก็ได้ปฏิเสธอุทธรณ์ของทั้งคู่เมื่อวันที่ 14 มีนาคม ค.ศ. 2007
ตำบลบางประมุง

บางประมุง เป็นตำบลในอำเภอโกรกพระ จังหวัดนครสวรรค์ เดิมมีฐานะเป็นสุขาภิบาล ปัจจุบันมีฐานะเป็นเทศบาลตำบล โดยยกฐานะในปี พ.ศ. 2542
ที่ตั้งและอาณาเขต.
ตำบลบางประมุงมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
เดิมคลองบางประมุง ชาวบ้านใช้เป็นเส้นทางสัญจรไปมาและขนส่งสินค้าสู่เมืองนครสวรรค์ มีต้นไม้ขึ้นคลุมริมฝั่งคลองหนาแน่น ยอดไม้ประสานกันจนมืดทึบ จึงเรียกพื้นที่ว่า "บางป่ามุง" ต่อมาเรียกไปเป็น "บางประมุง" จนถึงปัจจุบัน ชุมชนบริเวณสองฝั่งคลองก่อตัวขึ้น มีการทำธุรกิจการค้าเจริญรุ่งเรือง ในปี พ.ศ. 2491 ได้แยกพื้นที่หมู่ 8 บ้านนากลาง, บ้านทุ่งตาโห้ (บางส่วน), หมู่ 9 บ้านหนองปลาค้าว, บ้านบางซ้าย และหมู่ 11 บ้านท่าทราย ของตำบลบางประมุง ตั้งเป็น ตำบลนากลาง ในปี พ.ศ. 2501 ทางจังหวัดนครสวรรค์ได้จัดตั้ง 5 ตำบลที่มีประชากรมาก ได้แก่ ตำบลไผ่สิงห์ ตำบลท่าน้ำอ้อย ตำบลจันเสน ตำบลเก้าเลี้ยว และตำบลบางประมุง ขึ้นเป็น องค์การบริหารส่วนตำบล เพื่อดูแลความสงบเรียบร้อยของประชาชน
เมื่อปี พ.ศ. 2512 กระทรวงมหาดไทยได้พิจารณาเขตองค์การบริหารส่วนตำบลบางประมุง มีตลาด วัด โรงเรียนและชุมนุมชนที่หนาแน่น จึงตั้งเป็น สุขาภิบาลบางประมุง มีเขตสุขาภิบาลครอบคลุมทั้งตำบล ต่อมาปี พ.ศ. 2517 ได้เกิดไฟไหม้ห้องแถวตลาดวอดวาย จึงเป็นเหตุให้ประชากรอพยพไปอยู่ถิ่นอื่น ชุมชนที่เคยรุ่งเรืองก็ซบเซาลงไม่มีการฟื้นฟูให้เป็นอย่างเดิม อีกทั้งปัญหาความแห้งแล้งและขาดแคลนน้ำอุปโภค บริโภค ตลอดจนการบริการสังคมขั้นพื้นฐานไม่ทั่วถึง สภาพชุมชนจึงเป็นชุมชนชนบท และต่อมาสุขาภิบาลบางประมุงได้รับการยกฐานะขึ้นเป็น เทศบาลตำบลบางประมุง เมื่อปี พ.ศ. 2542
ประชากร.
พื้นที่ตำบลบางประมุงประกอบด้วยหมู่บ้านทั้งสิ้นจำนวน 8 หมู่บ้าน มีจำนวนประชากร 4,957 คน แบ่งเป็นชาย 2,438 คน หญิง 2,519 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 2 ในอำเภอโกรกพระ
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
เจฟฟรีย์ ฮินตัน

เจฟฟรีย์ เอเวอร์เรสต์ ฮินตัน (6 ธันวาคม ค.ศ. 1947 –) เป็นนักวิทยาศาสตร์คอมพิวเตอร์และนักประสาทวิทยาการรับรู้ชาวอังกฤษ มีผลงานโดดเด่นด้านโครงข่ายประสาทเทียม ปัจจุบันทำงานให้กับกูเกิลและมหาวิทยาลัยโทรอนโต เป็นหนึ่งในผู้คิดค้นอัลกอริทึมการแพร่กระจายย้อนกลับและการลู่ออกเชิงเปรียบเทียบซึ่งเป็นอัลกอริทึมที่สำคัญของการเรียนรู้เชิงลึกในสาขาปัญญาประดิษฐ์
ในปี 2024 ฮินตันได้รับรางวัลโนเบลสาขาฟิสิกส์ร่วมกับจอห์น ฮอปฟีลด์ นักวิทยาศาสตร์ชาวอเมริกัน จากผลงานการค้นพบและการประดิษฐ์ ซึ่งช่วยให้เกิดการเรียนรู้ของเครื่องด้วยโครงข่ายประสาทเทียม
ประวัติ.
ฮินตันจบการศึกษาระดับปริญญาตรีจากมหาวิทยาลัยเคมบริดจ์ในปี ค.ศ. 1970 ทางด้านจิตวิทยาการทดลอง และจบการศึกษาระดับปริญญาเอกด้านปัญญาประดิษฐ์จากมหาวิทยาลัยเอดินบะระในปี ค.ศ. 1978 ได้ทำงานให้กับมหาวิทยาลัยซัสเซกซ์ มหาวิทยาลัยแคลิฟอร์เนีย แซนดีเอโก มหาวิทยาลัยคาร์เนกีเมลลอน มหาวิทยาลัยเคมบริดจ์ มหาวิทยาลัยคอลเลจลอนดอน เป็นผู้ก่อตั้งหน่วยวิจัยประสาทวิทยาคำนวณแกตสบีที่มหาวิทยาลัยคอลเลจลอนดอนอีกด้วย ปัจจุบันดำรงตำแหน่งเป็นศาสตราจารย์ที่ภาควิชาวิทยาศาสตร์คอมพิวเตอร์ มหาวิทยาลัยโทรอนโต นอกจากนี้ยังทำงานร่วมกับกูเกิลมาตั้งแต่เดือนมีนาคม ค.ศ. 2013 หลังจากที่กูเกิลเข้าซื้อกิจการบริษัท DNNresearch ที่ฮินตันได้ตั้งขึ้น ปัจจุบันได้แบ่งเวลาทำงานในมหาวิทยาลัยและทำงานให้กับกูเกิล
งานวิจัย.
ฮินตันเป็นผู้ศึกษาการใช้โครงข่ายประสาทเทียมในการเรียนรู้ ความจำ การรับรู้ และการประมวลผลสัญลักษณ์ มีผลงานการตีพิมพ์ในสาขามากกว่า 200 ฉบับ เป็นหนึ่งในผู้ที่เสนออัลกอริทึมการแพร่กระจายย้อนกลับและการสอนโครงข่ายประสาทเทียมแบบหลายชั้น ที่กลายมาเป็นอัลกอริทึมที่ถูกใช้งานมากในปัจจุบัน นอกจากนี้ยังเป็นผู้คิดค้นเครื่องจักรโบลทซ์มันน์ร่วมกับเทอร์รี เซชนอฟสกี้ ปัจจุบันเน้นการทำวิจัยเกี่ยวกับการใช้โครงข่ายประสาทเทียมกับการเรียนรู้แบบไม่มีผู้สอนเมื่อมีข้อมูลขาเข้าจำนวนมาก
อมรปุระ

อมรปุระ [อะ-มะ-ระ-ปุ-ระ]  เป็นเมืองและอำเภอที่อยู่ห่างจากเมืองมัณฑะเลย์ไปทางทิศใต้ 12 กิโลเมตร นับเป็นอีกหนึ่งเมืองของพม่าที่ยังคงมนต์ขลังมาจนปัจจุบัน ซึ่งสามารถสัมผัสได้จากวิถีชีวิตความเป็นอยู่ รวมไปถึงอารยธรรมอันเก่าแก่ของเมืองที่สามารถพบเห็นได้จากเหล่าวัดอารามและเจดีย์ที่ตั้งเรียงรายอยู่รอบ ๆ ตัวเมือง
วัดมหากันดายน (Maha Gandhayon Kyaung) วัดที่ตั้งอยู่ริมทะเลสาบตองตะมาน (Taungthaman Lake) วัดมหากันดายนเป็นวิทยาลัยสงฆ์ที่ใหญ่ที่สุดของพม่า มีภิกษุและสามเณรมาศึกษาเล่าเรียนทางธรรมกว่า 1,200 คน นอกจากนี้แล้วยังมีพระสงฆ์บางส่วนเป็นพระชาวต่างชาติที่มาจากหลายภูมิภาค เช่น ยุโรป อเมริกา ญี่ปุ่น เป็นต้น
ทะเลสาบตองตะมานมีสะพานอู้เบน สะพานไม้สักที่ยาวที่สุดในโลก สะพานนี้ทอดข้ามทะเลสาบตองตะมานซึ่งอยู่ทางตอนใต้ของเมืองอมรปุระ มุ่งตรงไปสู่เจดีย์เจาะตอจี้ (Kyautawgyi Paya) ซึ่งอยู่อีกฟากหนึ่งของทะเลสาบ รวมระยะทางยาวกว่า 1.2 กิโลเมตร
ปลาบู่ปิดบัง

ปลาบู่ปิดบัง  เป็นปลาขนาดเล็กสกุลหนึ่ง ในสกุล "Mugilogobius" (/มู-กิ-โล-โก-บิ-อัส/) ในวงศ์ปลาบู่ (Gobiidae) พบกระจายพันธุ์ในแถบอินโด-แปซิฟิก พบได้ทั้งน้ำจืด, น้ำกร่อย และทะเล มีหลายชนิดซึ่งเป็นสิ่งมีชีวิตเฉพาะถิ่นพบในน้ำจืด
References.
<templatestyles src="Reflist/styles.css" />
ครอว์ฟอร์ด ลอง

ครอว์ฟอร์ด วิลเลียมสัน ลอง (1 พฤศจิกายน ค.ศ. 1815 – 16 มิถุนายน ค.ศ. 1878) เป็นศัลยแพทย์และเภสัชกรชาวอเมริกัน เป็นบุคคลแรกที่ใช้ไดเอทิลอีเทอร์เป็นยาระงับความรู้สึก (anesthetic)
ครอว์ฟอร์ด ลอง เกิดเมื่อปี ค.ศ. 1815 ที่เมืองแดเนียลสวิลล์ จบการศึกษาด้านการแพทย์จากมหาวิทยาลัยเพนซิลเวเนีย หลังศึกษาผลงานเกี่ยวกับแก๊สไนตรัสออกไซด์ของฮัมฟรี เดวี ในปี ค.ศ. 1842 ลองก็ได้ใช้แก๊สอีเทอร์ในการผ่าตัดเนื้องอกที่คอให้กับคนไข้ชื่อ เจมส์ เอ็ม. วีเนเบิล (James M. Venable) และใช้ในการรักษาต่อมาอีกหลายครั้ง เขาตีพิมพ์ผลงานของตัวเองลงในวารสารการแพทย์และศัลยศาสตร์ ปี ค.ศ. 1849 (The Southern Medical and Surgical Journal)
ต่อมาในปี ค.ศ. 1851 ลองย้ายไปอยู่ที่เมืองเอเธนส์และทำงานเป็นศัลยแพทย์ ทำการรักษาให้กับทหารทั้งสองฝ่ายในสงครามกลางเมืองอเมริกา จนกระทั่งเสียชีวิตด้วยโรคหลอดเลือดสมอง ในปี ค.ศ. 1878
ผ่ายุทธการถล่มลอนดอน

ผ่ายุทธการถล่มลอนดอน  เป็นภาพยนตร์โลดโผน/ระทึกขวัญ กำกับโดยบาบัค นาจาฟี นำแสดงโดยเจอราร์ด บัตเลอร์, อารอน เอคฮาร์ทและมอร์แกน ฟรีแมน ภาพยนตร์เรื่องนี้เป็นภาคต่อจาก "ผ่าวิกฤติวินาศกรรมทำเนียบขาว" ("Olympus Has Fallen") เมื่อปี ค.ศ. 2013
ภาพยนตร์เรื่องนี้เริ่มถ่ายทำในเดือนตุลาคม ค.ศ. 2014 ที่ลอนดอน และเสร็จสิ้นในเดือนเมษายน ค.ศ. 2015 ตัวอย่างภาพยนตร์แรกออกเผยแพร่ วันที่ 1 กรกฎาคม ค.ศ. 2015
เรื่องย่อ.
เมื่อเหล่าผู้นำแห่งโลกตะวันตกกลุ่ม 7 (Group of Seven) ต้องเข้าร่วมพิธีศพของนายกรัฐมนตรีอังกฤษที่เสียชีวิตอย่างเป็นปริศนา งานที่มีการรักษาความปลอดภัยอย่างเข้มงวดเช่นนี้ กลับกลายเป็นเป้าที่ผู้ก่อการร้ายหวังใช้สังหารบุคคลและทำลายสถานที่สำคัญให้ย่อยยับ อย่างไรก็ตาม มีบุคคลเพียง 3 คนเท่านั้นที่จะหยุดยั้งวิกฤตครั้งนี้ได้ คือ ประธานาธิบดีสหรัฐอเมริกา, เจ้าหน้าที่หน่วยปฏิบัติการพิเศษสหรัฐ ไมค์ แบนนิง และเจ้าหน้าที่ MI6 ของอังกฤษที่ไม่เชื่อใจใครง่าย ๆ
การตอบรับ.
การตอบรับในประเทศไทย.
"ผ่ายุทธการถล่มลอนดอน" ทำรายได้เปิดตัวในประเทศไทย 5.43 ล้านบาท ระหว่างวันที่ 24–30 มีนาคม ค.ศ. 2016 ภาพยนตร์เรื่องนี้ทำรายได้ 51.17 ล้านบาท
ภาคต่อ.
ในเดือนตุลาคม ค.ศ. 2016 มีการประกาศว่ามีการพัฒนาภาคต่อของ "ผ่าวิกฤติวินาศกรรมทำเนียบขาว" และ "ผ่ายุทธการถล่มลอนดอน" ในชื่อ "ผ่ายุทธการ ดับแผนอหังการ์" ("Angel Has Fallen") โดยเจอราร์ด บัตเลอร์จะกลับมารับบทไมค์ แบนนิงอีกครั้งและร่วมอำนวยการสร้าง เดือนกรกฎาคม ค.ศ. 2017 มีการประกาศว่าริก โรมัน วอห์จะทำหน้าที่ผู้กำกับในภาพยนตร์เรื่องนี้ ต่อมาในเดือนพฤศจิกายน ค.ศ. 2018 มีการประกาศวันออกฉายของ "ผ่ายุทธการ ดับแผนอหังการ์" เป็นวันที่ 23 สิงหาคม ค.ศ. 2019
กษัตริย์ในปรัสเซีย

กษัตริย์ในปรัสเซีย  คือพระอิสริยยศที่ผู้คัดเลือกแห่งบรันเดินบวร์คใช้ตั้งแต่ปี ค.ศ. 1701 ถึง 1772 ก่อนที่พระอิสริยยศนี้จะเปลี่ยนไปเป็น "กษัตริย์แห่งปรัสเซีย" 
เชื้อพระวงศ์โฮเอินท์ซ็อลเลิร์นทรงปกครองบรันเดินบวร์คในฐานะเจ้านครรัฐผู้คัดเลือก และอยู่ภายใต้อาณัติของจักรพรรดิโรมันอันศักดิ์สิทธิ์ตั้งแต่ ค.ศ. 1618 นอกจากนี้เจ้านครรัฐผู้คัดเลือกแห่งบรันเดินบวร์คยังทรงปกครองดัชชีปรัสเซีย ซึ่งเป็นรัฐร่วมประมุขที่ตั้งอยู่นอกจักรวรรดิอีกด้วย รัฐคู่ขนานนี้จึงเรียกขานว่าบรันเดินบวร์ค-ปรัสเซีย ก่อนหน้าปรัสเซียมีเพียงสถานะเป็นดินแดนศักดินาที่ปกครองโดยกษัตริย์โปแลนด์ด้วยพระอิสริยยศ "ดยุกแห่งปรัสเซีย" จึงมีสถานะเป็นเพียงรัฐบริวารของโปแลนด์เท่านั้น จนกระทั่งมีการทำสนธิสัญญาลาเบียว (ค.ศ. 1656) และสนธิสัญญาบรอมแบร์ก (ค.ศ. 1657) ที่ซึ่งฟรีดริช วิลเฮล์มที่ 1 ดยุกผู้ยิ่งใหญ่ ได้รับอำนาจอธิปไตยเต็มขั้นเหนือปรัสเซียมาจากกษัตริย์โปแลนด์ ต่อมาในปี 1701 ฟรีดริชที่ 3 ผู้คัดเลือกแห่งบรันเดินบวร์ค ประสงค์ที่จะแสดงเดชานุภาพอันยิ่งใหญ่ของพระองค์ จึงทรงเปลี่ยนไปใช้พระอิสริยยศเป็น "กษัตริย์"
จักรพรรดิเลโอโปลด์ที่ 1 มีพระราชานุญาตให้ฟรีดริชที่ 3 ปราบดาภิเษกตนเองขึ้นเป็น "กษัตริย์ในปรัสเซีย" แลกกับการสนับสนุนของราชวงศ์โฮเอินท์ซ็อลเลิร์นในสงครามสืบราชบัลลังก์สเปน และสนับสนุนผู้คัดเลือกจากราชวงศ์ฮาพส์บวร์คในการคัดเลือกครั้งต่อไป 
ในทางนิตินัยแล้ว ฟรีดริชที่ 3 มีพระอิสริยยศเป็นเพียงเจ้านครรัฐผู้คัดเลือกภายในอาณาเขตของจักรวรรดิโรมันอันศักดิ์สิทธิ์ และมีพระอิสริยยศเป็นกษัตริย์เพียงแต่ในอาณาเขตของดัชชีปรัสเซีย ซึ่งอยู่นอกจักรวรรดิโรมันอันศักดิ์สิทธิ์เท่านั้น แม้ว่าบรันเดินบวร์คยังคงมีสถานะเป็นส่วนหนึ่งของจักรวรรดิและรัฐร่วมประมุขกับปรัสเซีย แต่กระนั้นเองบรันเดินบวร์คก็ได้กลายเป็นส่วนหนึ่งของปรัสเซียในทางพฤตินัยไปเสียแล้ว
วันที่ 17 มกราคม ค.ศ. 1701 ฟรีดริชที่ 3 ก็ได้สถาปนาตราอาร์มเหยี่ยวดำแห่งปรัสเซียขึ้น พร้อมกับสลักคำขวัญภาษาละติน "ซูอูม คูอิคุเว"  ลงบนตราอาร์มดังกล่าว ในวันที่ 18 มกราคม ทรงสวมมงกุฏให้แก่พระองค์และพระชายา โซฟี ชาร์ล็อตต์แห่งฮันโนเฟอร์ ในพระราชพิธีแบบบารอก ณ ปราสาทเคอนิชส์แบร์ค
อย่างไรก็ตาม การกระทำดังกล่าวเป็นที่ถกเถียงอย่างมาก และกว่าจะเป็นที่ยอมรับโดยทั่วไปก็ต่อเมื่อมีการทำสนธิสัญญายูเทรกต์ ค.ศ. 1713 แล้วเท่านั้น เนื่องจากพระอิสริยยศ "กษัตริย์แห่งปรัสเซีย" เป็นตำแหน่งที่ครอบคลุมอำนาจการปกครองเหนือปรัสเซียทั้งภูมิภาค ไม่ได้จำกัดอยู่แต่ในอาณาเขตของอดีตดัชชีปรัสเซียเท่านั้น ดังนั้นทั้งพระอิสริยยศใหม่และรัฐใหม่นามว่า "ราชอาณาจักรปรัสเซีย" โดยขุนนางมาร์เกรฟจากราชวงศ์โฮเอินท์ซ็อลเลิร์น จึงเท่ากับเป็นการคุกคามรัฐข้างเคียงอย่างโปแลนด์ เนื่องจากภูมิภาคปรัสเซียหลวง ที่ซึ่งกษัตริย์โปแลนด์ก็ทรงใช้พระอิสริยยศ "กษัตริย์แห่งปรัสเซีย" เช่นเดียวกัน ไปจนกระทั่งปีค.ศ. 1742
ตลอดช่วงคริสต์ศตวรรษที่ 18 พระราชอำนาจของกษัตริย์ในปรัสเซียเพิ่มพูนขึ้นอย่างต่อเนื่อง ทรงเอาชนะกษัตริย์ออสเตรียจากราชวงศ์ฮาพส์บวร์คได้ในสงครามไซลีเชียทั้งสามครั้ง และแผ่ขยายอำนาจจนผนวกไซลีเชียเข้าเป็นส่วนหนึ่งของปรัสเซียได้สำเร็จ ต่อมาในปี 1772 พระเจ้าฟรีดริชมหาราชทรงเปลี่ยนพระอิสริยยศไปเป็น "กษัตริย์แห่งปรัสเซีย" ซึ่งในปีเดียวกันนั้นเอง ทรงผนวกจังหวัดรอยัลปรัสเซียได้สำเร็จจากการแบ่งแยกโปแลนด์ครั้งที่หนึ่ง โดยกษัตริย์แห่งปรัสเซียยังคงดำรงพระอิสริยยศเจ้านครรัฐผู้คัดเลือกแห่งบรันเดินบวร์คไปพร้อม ๆ กัน จนกระทั่งจักรวรรดิโรมันอันศักดิ์สิทธิ์ล่มสลายลงในปี 1806
แบล็กเมทัล

แบล็กเมทัล  เป็นหนึ่งในแนวเพลงย่อยของแนวเพลงเฮฟวีเมทัล ในช่วงทศวรรษที่ 80 - 90 มีลักษณะเด่นคือการเล่นจังหวะเร็ว โดยเฉพาะการริฟฟ์กีตาร์ที่ผิดเพี้ยนไม่เป็นจังหวะแน่นอน การทำเสียงแหบเบาเหมือนเสียงภูตผีปีศาจ การเพนท์หน้าสีดำบริเวณขอบตาและริมฝีปาก เนื้อเพลงส่วนใหญ่จะอิงไปถึงการต่อต้านศาสนาคริสต์ การรังเกียจมนุษย์ ลัทธินิยมภูตผีปีศาจ โดยเฉพาะลัทธิซาตาน จนถูกขนานนามว่าเป็น "ซาตานิกเมทัล" (Satanic metal) 
แบล็กเมทัล ถือกำเนิดในช่วงทศวรรษที่ 80 ในประเทศแถบยุโรป แนวเพลงนี้ได้รับองค์ประกอบหลักมาจากแนวแทรชเมทัล และ เดธเมทัล วงที่ถือเป็นผู้บุกเบิกแนวนี้ในยุคแรกเช่น เวนอม, บาโธรี, เมอร์ซีฟูลเฟต, เฮลแฮมเมอร์ และเชลติกฟรอสต์ และในยุคที่สอง (ศตวรรษ 1990) ซึ่งส่วนใหญ่ถือกำเนิดในประเทศแถบสแกนดิเนเวีย โดยเฉพาะในประเทศนอร์เวย์ วงซึ่งนับว่าเป็นแนวแบล็กเมทัลอย่างเต็มรูปแบบ เช่น เมย์เฮม, ดาร์กโทรน, อิมมอร์ทัล และเอมเพอเรอร์ 
คำว่า "แบล็กเมทัล" มาจากชื่ออัลบั้มของ เวนอม ปี 1982 จนถือว่าเป็นการนำคำว่าแบล็กเมทัลมาใช้เป็นครั้งแรกอีกด้วย
ภาพลักษณ์ศิลปิน.
การไว้ผมยาวและเพนท์หน้าสีดำ รวมถึงริมฝีปาก ซึ่งในแต่ละวงก็จะมีรูปแบบการเพนท์หน้าที่ต่างกันออกไป การถ่ายรูปหมู่สมาชิกมักจะให้สมาชิกสวมชุดนักรบยุคกลาง และถืออาวุธยุคกลาง โดยเฉพาะอาวุธของไวกิ้ง เช่น ค้อน ขวาน เป็นต้น การสร้างภาพลักษณ์ให้ดูน่าสะพรึงกลัวในขณะเล่นคอนเสิร์ตด้วยการพ่นเลือดสีแดงทั่วปากและร่างกาย นอกจากนี้ศิลปินส่วนใหญ่มักจะใช้นามสมมุติเป็นชื่อที่เกียวข้องกับปีศาจอิงจากตำนานนอร์ส เช่น หรือชื่อที่มีความหมายเชิงลบ แม้กระทั่งชื่อที่มาจากภาษาของ เจ. อาร์. อาร์. โทลคีน ในเรื่องเดอะลอร์ดออฟเดอะริงส์ เช่นชื่อวงเบอร์ซัม (Burzum) วงกอร์กอรอท (Gorgoroth) เป็นต้น
ศิลปินแนวแบล็กเมทัลส่วนใหญ่ในช่วงต้นของยุคที่สอง (ทศวรรษที่ 90) ซึ่งถือกำเนิดในดินแดนแถบสแกนดิเนเวีย โดยเฉพาะในประเทศนอร์เวย์ มักจะเป็นกลุ่มต่อต้านศาสนาคริสต์หัวรุนแรง การนับถือลัทธิซาตาน ในปี 1996 มีการเผาโบสถ์คริสต์มากกว่า 50 โบสถ์ในนอร์เวย์ บางโบสถ์มีอายุมากกว่าร้อยปี ซึ่งถือเป็นมรดกสำคัญของชาติ โดยโบสถ์แห่งแรกที่ถูกเผาคือ โบสถฺ์แฟนทอฟต์ สเตฟ (Fantoft stave church) โดยนายวาร์จ วิเคอร์เนส (Varg Vikernes) มือเบสวงเมย์เฮม และหัวหน้าวงเบอร์ซัม ภายหลังเผาเสร็จเขาก็ได้ถ่ายซากที่เหลือของโบสถ์มาเป็นหน้าปกอัลบั้ม "อาสค์" (Aske) การฆาตกรรมเอสไตน์ ยูโรนิมัส อาร์เซธ์ (Øystein 'Euronymous' Aarseth) มือกีตาร์หลักและเพื่อนร่วมวงเมย์แฮม ในปี 1993 จนสุดท้ายวิเคอร์เนสถูกจำคุก 21 ปี การฆ่าตัวตายของเปอร์ "เดด" โฮลิน (Per "Dead" Ohlin) ผู้ซึ่งเรียกตัวเองว่า "เดด" อดีตนักร้องนำวงเมย์แฮม ในปี 1991 ต่อมาวงเมย์แฮมออกอัลบั้ม "Dawn of the Black Hearts" ก็ได้นำภาพที่โฮลินตายมาขึ้นเป็นภาพหน้าปก ซึ่งถ่ายโดยยูโรนิมัส
สัญลักษณ์ต่างๆที่ใช้เพื่อแสดงความเป็นตัวตน
- วงแบล็กเมทัล จะใช้สัญลักษณ์บนหน้าปกอัลบั้มหรือเสื้อผ้า การแต่งกาย ที่เป็นสัญลักษณ์ของลัทธิบูชาซาตาน อาทิเช่น 
- หมายเลข 666 
- ภาพรูปหน้าแพะมีเขาแหลม ซึ่งเป็นใบหน้าสมมุติของซาตาน 
- ไม้กางเขนกลับหัว 
- ดาวห้าแฉกกลับหัว ที่หันปลายด้านแหลมลง
ซึ่งสัญลักษณ์เหล่านี้เป็นเครื่องหมายการค้า ในผลิตภัณท์ที่เป็นของกลุ่มวงแบล๊กเมทัลโดยเฉพาะ
แต่สิ่งที่วงแบล็กเมทัลทางกลุ่มประเทศสแกนดิเนเวียแตกต่างจากที่อื่น คือการตั้งชื่อนามแฝงของสมาชิกในวงเป็นภาษาโบราณ ไม่ใช้ชื่อจริง เช่น ยูโรนิมัส เนโครบัดเชอร์ ของวงเมย์แฮม เป็นต้น ซึ่งปรากฏว่าแทบทุกวงในยุโรปทางเหนือทำแบบนี้เหมือนกันไปหมด
ปลาตามิน (สกุล)

ปลาตามิน เป็นสกุลของปลาน้ำจืด ในสกุล "Amblyrhynchichthys" (/แอม-ไบล-รีนค์-อิค-ธีส/) ในวงศ์ปลาตะเพียน (Cyprinidae)
โดยมีลักษณะทางอนุกรมวิธานที่สำคัญ คือ ครีบหลังมีก้านครีบเดี่ยวที่ค่อนข้างใหญ่ แข็ง และขอบจักเป็นฟันเลื่อย ครีบท้องมีก้านครีบแขนง 9 ก้าน ปลายจมูกตัดตรงมีเยื่อเหมือนวุ้นรอบนัยน์ตา ระหว่างรูทวารจนถึงต้นครีบก้นมีเกล็ด 3 แถว 
เป็นปลาที่พบได้ในแม่น้ำสายใหญ่ ๆ ในภูมิภาคเอเชียอาคเนย์
จำแนกออกได้เป็น 2 ชนิด
สถานีท่าอากาศยานจางี

สถานีท่าอากาศยานจางี  เปิดใช้งานเมื่อวันที่ 27 กุมภาพันธ์ ค.ศ. 2002 โดยรัฐมนตรีว่าการกระทรวงคมนาคม เป็นหนึ่งในสถานีปลายทางของรถไฟฟ้าสิงคโปร์ สายตะวันออก-ตะวันตก ตั้งอยู่ระหว่างอาคารผู้โดยสาร 2 และ 3 ของท่าอากาศยานจางีสิงคโปร์ เป็นเพียงไม่กี่สถานีที่บริเวณตรวจบัตรโดยสารกับชานชาลาอยู่บนชั้นเดียวกัน
สถานีรถไฟฟ้าแห่งนี้ เป็นสถานีที่ตั้งอยู่ทางตะวันออกสุดของระบบ และมีชานชาลาเกาะกลางที่กว้างที่สุดอีกด้วย ได้รับการประเมินให้เป็นสถานีรถไฟใต้ดินที่สวยที่สุดในโลก โดยอยู่อันดับที่สิบ
ประวัติ.
ท่าอากาศยานจางีสิงคโปร์ เปิดใช้งานครั้งแรกเมื่อ ค.ศ. 1981 โดยที่ยังไม่มีระบบรถไฟฟ้าเชื่อมท่าอากาศยาน การเดินทางเข้าตัวเมืองในขณะนั้นสามารถทำได้โดยการโดยสารรถโดยสารประจำทาง หรือรถแท็กซี่ ใช้เวลา 20 นาที ผ่านทางพิเศษชายฝั่งตะวันออก สถานีรถไฟฟ้าที่ใกล้ที่สุดคือ สถานีเบดก, สถานีแทมไปน์ และสถานีปาเซอร์ริส ซึ่งยังจำเป็นต้องต่อรถโดยสารประจำทางจากสถานีเหล่านี้มายังสนามบิน จนกระทั่งมีแผนก่อสร้างส่วนต่อขยายย่อยของสายตะวันออก-ตะวันตก แยกจากสายหลักที่ สถานีตานะห์เมอระห์ โดยมีแนวเส้นทางไปตามถนนสนามบิน
สถานีรถไฟฟ้าในส่วนต่อขยายนี้ มีสองสถานี ได้แก่ สถานีเอ็กซ์โป (สถานียกระดับอยู่ใกล้กับ สิงคโปร์เอ็กซ์โป เดิมชื่อสถานีโซมาปะห์) และสถานีท่าอากาศยานจางี ภายหลังจากที่เปิดใช้งานส่วนต่อขยายแล้ว จำนวนผู้โดยสารที่มาใช้บริการมีจำนวนมากขึ้นเรื่อย ๆ เสียจนกระทั่งรถโดยสารประจำทางสาย 34 ต้องยกเลิกการเดินรถเมื่อเดือนกันยายน ค.ศ. 2002
รหัสสถานีเดิมคือ EW29 แต่เปลี่ยนมาเป็น CG2 เมื่อ 1 พฤศจิกายน ค.ศ. 2003 สำหรับรหัส EW29 นั้น ได้ถูกนำไปใช้กับสถานีจูกุน
อูเด ลัสปัลมัส

อูนิโอน เดปอร์ติบา ลัสปัลมัส หรือเรียกโดยง่ายว่า อูเด ลัสปัลมัส หรือ ลัสปัลมัส เป็นสโมสรฟุตบอลอาชีพในประเทศสเปน ตั้งอยู่ในลัสปัลมัสเดกรันกานาเรีย หมู่เกาะกานาเรียส ก่อตั้งขึ้นเมื่อวันที่ 22 สิงหาคม ค.ศ. 1949 อันเป็นผลมาจากการควบรวม 5 สโมสรในภูมิภาคกานาเรียส ปัจจุบันลงแข่งขันในลาลิกา ลีกสูงสุดของประเทศสเปน มีฉายาว่า "โลส อามาริโยส" (พวกสีเหลือง) ปัจจุบันพวกเขาใช้เอสตาดิโอเดกรันกานาเรีย เป็นสนามเหย้า ซึ่งย้ายมาจากเอสตาดิโออินซูลาร์ ในปี ค.ศ. 2003
ลัสปัลมัส ชนะเลิศเซกุนดาดิบิซิออน 4 สมัย ในฤดูกาล 1953–54, 1963–64, 1984–85 และ 1999–00 และชนะเลิศเซกุนดาดิบิซิออนเบ 2 สมัย ในฤดูกาล 1992–93 และ 1995–96 พวกเขาเป็นรองชนะเลิศลาลิกา ใน1968–69 และรองชนะเลิศโกปาเดลเรย์ ในฤดูกาล 1977–78
ประวัติ.
จุดกำเนิด.
อูเด ลัสปัลมัส เกิดจากการควบรวมจาก 5 สโมสรนั้นก็คือ Club Deportivo Gran Canaria, Atlético Club de Fútbol, Real Club Victoria, Arenas Club และ Marino Fútbol Club ได้รวมกันก่อตั้งสโมสรอูเด ลัสปัลมัสขึ้นและได้ลงทะเบียนกับราชสหพันธ์ฟุตบอลสเปน เมื่อวันที่ 6 มิถุนายน 1949 และก่อตั้งขึ้นอย่างเป็นทางการเมื่อวันที่ 22 สิงหาคม 1949
โดยชื่อของสโมสรนั้นได้นำมาจากการอภิปรายตัวเลือกแรกนั้นจะว่า Canarias แต่ไม่ได้เลือกเนื่องจากหมายถึงกานาเรียสซึ่งเป็นชื่อเกาะรวมทั้ง 2 จังหวัดคือ ซานตากรุซเดเตเนริเฟ และลัสปัลมัสเดกรันกานาเรีย จึงใช้ชื่อจังหวัดของตัวเองนั้นก็คือ อูเด ลัสปัลมัส
ลัสปัลมัสได้เริ่มในดิวิชัน 3 และภายใน 2 ปี ได้เลื่อนชั้นมายังลาลิกาได้สำเร็จและหลังจากนั้นก็ตกชั้นไปยังเซกุนดาดิบิซิออนและผลงานก็ไม่ประสบความสำเร็จตลอดมา
ช่วงประสบความสำเร็จ.
ในฤดูกาล 1967–1969 ผลงานของลัสปัลมัสดีขึนในช่วงของโค้ชหลุยซ์ โมโลลี่ซึ่งเป็นครั้งที่ 3 ที่มาคุมทีมลัสปัลมัส โดยสามารถพาลัสปัลมัสจบอยู่ที่อันดับ 3 ในฤดูกาล 1967–1968 และจบอันดับ 2 ฤดูกาล 1968–1969 และเข้ารอบ 16 ทีมสุดท้ายโกปาเดเรย์ ฤดูกาล 1967–1968 และ 1968–1969 และได้เข้าอินเตอร์-ซิตีส์แฟส์คัป ฤดูกาล 1969–1970 แต่เสมอ 0–0 ในบ้าน และนอกบ้าน 0–1 ทำให้ตกรอบไป
สนามแข่งขัน.
สนามแข่งขันของลัสปัลมัสนั้นเดิมคือ เอสตาดีโอ อินซูล่า มีความจุ 21,000 ที่นั่ง และเปลี่ยนเป็นสนามกรันกานาเรีย เมื่อปี 2004 ซึ่งมีความจุ 32,150 ที่นั่ง
นอกจากนั้นยังมีสิ่งอำนวยความสะดวกอื่น เช่น สนามบาสเกตบอล gran canaria arena ของทีม CB Gran Canaria, สนามซ้อมเทนนิส 1 สนาม, สนามฟุตบอลขนาดเล็ก 1 สนาม, สนามฟุตบอลขนาดจริง 1 สนาม
ผู้เล่นชุดปัจจุบัน.
แก้ไขล่าสุด 1 กุมภาพันธ์ 2016
<templatestyles src="Template:Football squad player/styles.css" />
ถูกยืมตัว.
<templatestyles src="Template:Football squad player/styles.css" />
เกียรติประวัติ.
<templatestyles src="Col-float/styles.css" />
รองชนะเลิศ (1) 1968–69
อันดับ 3 (1) 1967–68
<templatestyles src="Col-float/styles.css" />
รองชนะเลิศ 1977–78 
รอบรองชนะเลิศ 1973–74, 1983–84, 1996–97
รอบก่อนรองชนะเลิศ 1958, 1974–75, 1975–76, 2015–16
ถ้วยกระชับมิตร.
<templatestyles src="Col-float/styles.css" />
ชนะเลิศ 2000 2001 2002 2006 และ 2009
ชนะเลิศ 1989 1993 1995 1996 2005 2008 2010 และ 2011
ชนะเลิศ 1987 และ 2006
ชนะเลิศ 2011
ชนะเลิศ 1977 และ 1978
ชนะเลิศ 1976
ชนะเลิศ 2008
<templatestyles src="Col-float/styles.css" />
ชนะเลิศ 1989
ชนะเลิศ 2009
ชนะเลิศ 2007 และ 2010
ชนะเลิศ 2011
ชนะเลิศ 2012
ชนะเลิศ 2011 2012 2014
ผู้จัดการทีม.
<templatestyles src="Div col/styles.css"/>
ฟาโคมาโตซิส

ฟาโคมาโตซิส  หรือ กลุ่มอาการระบบประสาทและผิวหนัง  หรือโรคระบบประสาทและผิวหนัง  เป็นกลุ่มของโรคกลุ่มหนึ่ง ประกอบด้วยโรคต่างๆ ที่มีลักษณะทำให้มีความผิดปกติในผิวหนังและระบบประสาท (สมอง ไขสันหลัง เป็นต้น) โรคเหล่านี้หลายโรคถ่ายทอดทางพันธุกรรม เชื่อว่าเกิดจากความผิดปกติในขั้นตอนการเจริญของเซลล์เอกโตเดิร์มตั้งต้นซึ่งจะเจริญเป็นผิวหนังและระบบประสาท
อาเธอร์ ซามูเอล

อาเธอร์ ลี ซามูเอล  เป็นนักวิทยาศาสตร์คอมพิวเตอร์ชาวอเมริกันผู้เชี่ยวชาญด้านเกมคอมพิวเตอร์ ปัญญาประดิษฐ์ และการเรียนรู้ของเครื่อง โปรแกรมเล่นหมากฮอสของซามูเอลจัดได้ว่าเป็นโปรแกรมที่สามารถเรียนรู้ได้เองโปรแกรมแรกของโลก และถือเป็นจุดกำเนิดยุคแรกๆของปัญญาประดิษฐ์ (AI) นอกจากนี้ยังเป็นหนึ่งในสมาชิกผู้พัฒนา TeX ที่เป็นโปรแกรมสำหรับการเขียนบทความวิชาการอีกด้วย
ประวัติ.
ซามูเอล เกิดเมื่อวันที่ 5 ธันวาคม ค.ศ. 1907 ที่เมืองเอ็มโพรา รัฐแคนซัส สหรัฐอเมริกา และจบการศึกษาจากวิทยาลัยเอ็มโพราในปี ค.ศ. 1923 จากนั้นได้เข้าศึกษาต่อและจบการศึษาระดับปริญญาโทที่สถาบันเทคโนโลยีแมสซาชูเซตส์ในปี ค.ศ. 1926 และได้รับงานเป็นอาจารย์สอนอยู่เป็นเวลา 2 ปี จากนั้นในปี ค.ศ. 1928 ซามูเอลได้เข้าทำงานที่ห้องปฏิบัติการเบลล์ โดยงานส่วนใหญ่เกี่ยวข้องกับหลอดสุญญากาศ รวมทั้งได้พัฒนาเรดาร์ในช่วงสงครามโลกครั้งที่ 2อีกด้วย หลังจากนั้นได้ย้ายไปทำงานที่มหาวิทยาลัยอิลลินอยส์ เออร์แบนา-แชมเปญจน์ ได้เริ่มก่อตั้งโครงการ ILLIAC แต่ได้ย้ายออกมาก่อนที่เครื่องคอมพิวเตอร์เครื่องแรกจะสร้างเสร็จ ซามูเอลย้ายไปทำงานกับไอบีเอ็มที่นิวยอร์กในปี ค.ศ. 1949 จนกระทั่งประสบความสำเร็จเป็นอย่างมากจากการเป็นผู้สร้างซอฟต์แวร์ของตารางแฮชครั้งแรกๆของโลก และยังมีส่วนกับการใช้ทรานซิสเตอร์ในคอมพิวเตอร์ที่ผลิตโดยไอบีเอ็มอีกด้วย ที่บริษัทแห่งนี้ ซามูเอลได้สร้างโปรแกรมเล่นหมากฮอสขึ้นบนเครื่อง IBM701 ที่เป็นคอมพิวเตอร์พาณิชย์เครื่องแรกของไอบีเอ็ม ได้มีการสาธิตโปรแกรมเพื่อนำเสนอความก้าวหน้าทางด้านฮาร์ดแวร์และการเขียนโปรแกรมที่ต้องใช้ทักษะสูง ทำให้หุ้นของบริษัทไอบีเอ็มสูงขึ้นไป 15 จุดภายในคืนเดียว นอจกากนี้ ซามูเอลยังมีความเชี่ยวชาญด้านการเขียนโปรแกรมที่ไม่ใช่ตัวเลข ทำให้คำสั่งของคอมพิวเตอร์เป็นรูปเป็นร่างมากขึ้น และยังเป็นคนแรกๆที่ใช้คอมพิวเตอร์ทำงานอื่นนอกจากงานคำนวณ ซามูเอลยังเป็นคนมีชื่อเสียงด้านการเขียนบทความเรื่องยากๆให้เข้าใจง่าย และได้รับเชิญให้เขียนบทนำของบทความในวารสารเกี่ยวกับคอมพิวเตอร์ยุคแรกๆในปี 1953 อีกด้วย
ในปี 1966 ซามูเอลเกษียณจากไอบีเอ็มและย้ายมาเป็นศาสตราจารย์ที่มหาวิทยาลัยสแตนฟอร์ดจนถึงวาระสุดท้ายของชีวิต ได้ร่วมทำงานกับโดนัลด์ คนูธพัฒนา TeX ขึ้นมาเพื่ออำนวยความสะดวกในการเขียนบทความวิชาการและเอกสารต่างๆ ได้รับรางวัลนักบุกเบิกทางคอมพิวเตอร์จากสมาคมคอมพิวเตอร์ของสถาบันวิศวกรไฟฟ้าและอิเล็กทรอนิกส์ในปี ค.ศ. 1987 ซามูเอลเสียชีวิตด้วยโรคพาร์กินสันเมื่อวันที่ 29 กรกฎาคม ค.ศ. 1990
แบบจำลองมาร์คอฟซ่อนเร้น

แบบจำลองมาร์คอฟซ่อนเร้น  เป็นแบบจำลองมาร์คอฟทางสถิติโดยมีสมมติฐานว่าระบบจำลองนั้นเกิดกระบวนการมาร์คอฟกับสถานะที่ยังไม่ได้สังเกตการณ์(ซ่อนอยู่) แบบจำลองมาร์คอฟซ่อนเร้นอาจมองง่ายๆว่าเป็นโครงข่ายแบบเบส์พลวัต นักวิทยาศาสตร์ที่อยู่เบื้องหลังการพัฒนาแบบจำลองนี้คือ ลีโอนาร์ด ดี. เบาม์ นักคณิตศาสตร์ชาวอเมริกันและเพื่อนร่วมงาน แบบจำลองนี้มีความคล้ายคลึงกับปัญหาการกรองไม่เชิงเส้นที่เหมาะที่สุดของรูสลาน แอล. สตราโคโนวิช นักวิทยาศาสตร์ชาวรัสเซีย
ในแบบจำลองมาร์คอฟอย่างง่ายนั้น ผู้สังเกต (observer) จะมองเห็นสถานะ (state) ได้โดยตรง ดังนั้นตัวแปรเดียวที่มีอยู่คือความน่าจะเป็นในการเปลี่ยนสถานะ แต่ในแบบจำลองมาร์คอฟซ่อนเร้น ผู้สังเกตไม่สามารถมองเห็นสถานะได้โดยตรง แต่จะมองเห็นผลลัพธ์ (output) ได้โดยผลลัพธ์ที่ออกมานั้นขึ้นอยู่กับสถานะ แต่ละสถานะก็มีการกระจายความน่าจะเป็นของผลลัพธ์ที่ไม่เหมือนกัน ดังนั้น ลำดับของผลลัพธ์ที่ได้จากแบบจำลองก็จะทำให้เราได้ข้อมูลเกี่ยวกับลำดับของสถานะได้เช่นกัน ทั้งนี้ คำว่า 'ซ่อนเร้น' นั้นหมายถึงลำดับของสถานะที่แบบจำลองผ่านไป ไม่ใช่ตัวแปรของแบบจำลอง แบบจำลองยังถูกเรียกว่าแบบจำลองมาร์คอฟ'ซ่อนเร้น'แม้ว่าตัวแปรเหล่านี้จะทราบแน่ชัดแล้ว
แบบจำลองมาร์คอฟซ่อนเร้นถูกนำไปใช้งานบ่อยครั้งในสาขาการเรียนรู้ของเครื่อง โดยเฉพาะการรู้จำแบบที่มีเวลามาเกี่ยวข้อง ไม่ว่าจะเป็นการรู้จำเสียงพูด การรู้จำลายมือ การรู้จำท่าทาง และชีวสารสนเทศศาสตร์
โครอลไลน์กับโลกมิติพิศวง

โครอลไลน์กับโลกมิติพิศวง  เป็นภาพยนตร์แอนิเมชันอเมริกันแบบสตอปโมชันแนวสยองขวัญและดาร์กแฟนตาซี ฉายเมื่อ ค.ศ. 2009 กำกับและเขียนบทภาพยนตร์โดย เฮนรี เซลิก สร้างจากนวนิยายสั้น "โครอลไลน์" โดย นีล ไกแมน เมื่อ ค.ศ. 2002 ภาพยนตร์สร้างโดย ไลกา ซึ่งเป็นภาพยนตร์เรื่องยาวเรื่องแรกของสตูดิโอ ให้เสียงตัวละครโดย ดาโคทา แฟนนิง, เทอรี แฮตเชอร์, เจนนิเฟอร์ ซอนเดอร์ส, ดอน เฟรนช์, คีท เดวิด, จอห์น ฮอดจ์แมน, โรเบิร์ต เบลีย์ จูเนียร์และเอียน แม็กเชน ภาพยนตร์เล่าเรื่องราวของโครอลไลน์ โดยเธอค้นพบจักรวาลคู่ขนานในอุดมคติซึ่งอยู่หลังประตูบานลับในบ้านใหม่ของเธอ โดยไม่รู้ว่ามีบางอย่างที่มืดมนและชั่วร้ายอยู่ภายใน
ขณะที่ไกแมนเขียนนิยายสั้นของเขาเสร็จ เขาพบกับเซลิกและเชิญชวนให้เขาสร้างภาพยนตร์ที่ดัดแปลงมาจากเรื่องดังกล่าว เนื่องจากไกแมนเป็นแฟนตัวยงของผลงานสต็อปโมชันของเซลิก ได้แก่ "ฝันร้ายฝันอัศจรรย์ ก่อนวันคริสต์มาส" (1993) และ "เจมส์กับลูกพีชยักษ์มหัศจรรย์" (1996) เมื่อเซลิกคิดว่าการดัดแปลงโดยตรงจะนำไปสู่ "ภาพยนตร์ที่มีความยาวประมาณ 47 นาที" บทภาพยนตร์จึงถูกขยายออกไป เซลิกมองหาการออกแบบที่แตกต่างจากงานแอนิเมชันส่วนใหญ่ และค้นพบผลงานของนักวาดภาพประกอบชาวญี่ปุ่น ทาดาฮิโระ อูเอสึกิ และเชิญให้เขามาเป็นศิลปินแนวคิด อิทธิพลที่ยิ่งใหญ่ที่สุดของเขาอยู่ที่จานสีของภาพยนตร์ซึ่งจะดูจืดชืดในโลกแห่งความเป็นจริงและมีสีสันมากขึ้นในโลกอื่น เช่นใน "เดอะวิซาร์ดออฟออซ" นักแอนิเมเตอร์ถ่ายแต่ละเฟรมจากตำแหน่งกล้องสองตำแหน่งที่ห่างกันเล็กน้อย เพื่อจับภาพในระบบภาพสามมิติเพื่อฉายเป็นภาพยนตร์สามมิติ การสร้างแอนิเมชันสต็อปโมชันเกิดขึ้นที่โกดังสินค้าใน ฮิลส์โบโร, ออริกอน
เนื้อเรื่อง.
โครอลไลน์ โจนส์ ได้ย้ายบ้านไปยังพิงค์พาเลซ โดยมีพ่อแม่ที่สุดแสนไม่สนใจเธอเลย ที่อพาร์ตเม้นต์พิงค์พาเลซ ใต้อพาร์ตเม้นต์เป็นที่อาศัยของสองนักแสดง และห้องระเบียงเป็นของมิสเตอร์บี เธอได้พบเพื่อนใหม่หนึ่งคนชื่อ "ไวบี้" และแมวดำของเขาซึ่งโครอลไลน์ได้พบกับประตูลึกลับ ซึ่งประตูนี้ได้เชื่อมกับโลกอีกมิติหนึ่ง หากดูผิวเผินจะเหมือนเป็นโลกเดียวกันเลยทีเดียว ที่ๆนั้นมีพ่อแม่อีกคน ที่มีความสนใจในตัวเธอ รัก และให้ความอบอุ่นกว่าที่โลกก่อน แต่มีดวงตาเป็นกระดุม รวมถึงสองนักแสดงและมิสเตอร์บีด้วย แต่เมื่อถึงรุ่งเช้าเธอจะกลับไปที่โลกเดิม เธอได้ไปที่นั้นสองครั้ง ในครั้งที่สามปรากฏว่าเธอได้รู้ว่าพ่อแม่นั้นที่อีกโลกหนึ่งเป็นแม่มดและได้พบกับวิญญาณเด็กสามตน เธอจะต้องหาดวงทั้ง 3 ดวง จึงจะสามารถรอดกลับได้
ภูเขาโทกาจิ

ภูเขาโทกาจิ  เป็นภูเขาไฟกรวยสลับชั้นที่ยังไม่ดับ ตั้งอยู่ในบริเวณอุทยานแห่งชาติไดเซ็ตสึซัง จังหวัดฮกไกโด ประเทศญี่ปุ่น มีความสูง 2,077 เมตร เป็นภูเขาที่สูงที่สุดในกลุ่มภูเขาไฟโทกาจิ และเป็นหนึ่งในร้อยภูเขาที่มีชื่อเสียงที่สุดในประเทศญี่ปุ่น
มีเส้นทางปีนเขาขึ้นสู่ยอดเสาสี่เส้นทาง เบื้องล่างรายล้อมไปด้วยสถานพักแรมและบ่อน้ำพุร้อนธรรมชาติ
เอสบีเอสแทรนสิต

บริษัท เอสบีเอสแทรนสิต จำกัด (SBS Transit Ltd; #เปลี่ยนทาง)  เป็นบริษัทดำเนินการระบบขนส่งมวลชนส่วนใหญ่ในประเทศสิงคโปร์ โดยเฉพาะอย่างยิ่งรถไฟฟ้าขนส่งมวลชนสิงคโปร์
ทางด่วนในประเทศมาเลเซีย

ทางด่วนในประเทศมาเลเซีย  สร้างขึ้นโดยบริษัทเอกชนภายใต้การดูแลของการทางหลวงแห่งประเทศมาเลเซีย ระบบทางด่วนของมาเลเซียเริ่มต้นด้วยทางด่วนเหนือ-ใต้ (NSE)
โครงข่ายทางด่วนของประเทศมาเลเซียถือเป็นโครงข่ายทางด่วนที่ดีที่สุดในเอเชียตะวันออกเฉียงใต้และในเอเชีย รองจากประเทศจีน และประเทศญี่ปุ่น เป็นอันดับที่ 5 ของโลก ทางด่วนในประเทศมีทั้งหมด 30 สาย และมีระยะทางรวม และยังอยู่ในระหว่างการก่อสร้าง เป็นทางด่วนระบบปิด ซึ่งมีลักษณะคล้ายกับทางด่วนในประเทศญี่ปุ่นและทางด่วนในประเทศจีน เป็นทางหลวงที่มีการควบคุมการเข้าออก
ทางด่วนมาเลเซียมีทั้งในมาเลเซียตะวันตกและมาเลเซียตะวันออก ทางด่วนสายหลักของมาเลเซียตะวันตก คือ ทางด่วนเหนือ–ใต้มีเส้นทางผ่านเมืองใหญ่ต่าง ๆ และเขตเมืองในมาเลเซียตะวันตก เช่น รัฐปีนัง อีโปะฮ์ กลังแวลลีย์ และโจโฮร์บะฮ์รู ส่วนของมาเลเซียตะวันออก คือ ทางหลวงสายแพน-บอร์เนียว เชื่อมต่อรัฐซาบะฮ์และรัฐซาราวักของมาเลเซียกับประเทศบรูไน
เหยี่ยวพิฆาตสายฟ้า

เหยี่ยวพิฆาตสายฟ้า  เป็นภาพยนตร์ซีรีส์โทรทัศน์ของอเมริกาที่ออกอากาศรวมทั้งหมด 13 ตอน โดยสถานีโทรทัศน์เอบีซี หรือ บริษัทการกระจายเสียงและแพร่ภาพอเมริกัน ในปี 1985 เป็นซีรีส์ที่บริษัท Limekiln and Templar Production ได้ลงทุนสร้างร่วมกับบริษัท ยูนิเวอร์แซล เทเลวิชัน (Universal Television) ตัวละครหลักในเรื่องถูกสร้างขึ้นโดย พอล เอ็ม เบลเลียส (Paul M. Belous) และ โรเบิร์ต "บ็อบ" วอลเตอร์สตอร์ฟฟ์ (Robert "Bob" Wolterstorff), และรูปแบบหลักของเรื่องได้รับการพัฒนาโดย บรูซ เลนส์บิวรี่ (Bruce Lansbury)
ภาพยนตร์ซีรีส์โทรทัศน์เรื่องนี้ สถานีวิทยุโทรทัศน์ไทยทีวีสีช่อง 3 เคยนำมาออกอากาศฉายในเมืองไทยเป็นครั้งแรก เป็นซีรีส์ที่ฉายเมืองนอกไทยในปี พ.ศ. 2528
ประเทศไทยฉายในปี พ.ศ. 2529 ทุกวันอาทิตย์ เวลา 16:50 โดยใช้ชื่อเรื่องในภาษาไทยว่า "เหยี่ยวพิฆาตสายฟ้า" ซึ่งเป็นเรื่องราวของ "รถมอเตอร์ไซด์สมองกล" ที่ติดเครื่องยนต์พลังไอพ่น ทำให้เป็นรถที่ล้ำยุคที่สุดและ "วิ่งเร็ว" ที่สุดกว่ารถใด ๆ บนท้องถนน ที่ประดิษฐ์คิดค้นขึ้นโดยนักวิทยาศาสตร์สติเฟื่องไร้นามคนหนึ่ง และเพื่อน "คู่หู" ของเขาที่เป็นอดีตนายตำรวจฉลามบกหนุ่ม ที่เคยประสบอุบัติเหตุทำให้ต้องลาออกจากราชการตำรวจ เป็นผู้ขับขี่รถมอเตอร์ไซด์ล้ำยุคคันนี้ เอาไว้เพื่อออกต่อกรกับเหล่าอาชญากรเหล่าร้ายที่มีอยู่มากมายเต็มบ้านเมืองของดินแดนที่เรียกตัวเองว่า ประเทศที่เจริญก้าวหน้าที่สุด ซึ่งทีมให้เสียงพากย์เป็นภาษาไทย ในตอนนั้น คือ "อินทรี" โดยจะมีคำโปรยตอนต้น ๆ เรื่อง ที่ว่า "ให้เสียงภาษาไทยโดย อินทรี..." 
เค้าโครงเรื่อง.
จะมีการให้เสียงบรรยายก่อนที่จะมีการดำเนินเรื่องของทุก ๆ ตอน ในช่วงไตเติ้ลเปิดตัว ซึ่งให้เสียงบรรยาย (ต้นฉบับเป็นภาษาอังกฤษ) โดย เออร์นี่ เอนเดอร์สัน (Ernie Anderson) :
"นี่คือ เจสซี่ มัค (Jesse Mach) อดีตตำรวจหนุ่ม "ฉลามบก" หรือ ตำรวจรถวิทยุสายตรวจ (ex-motorcycle cop) ผู้ที่ได้รับบาดเจ็บในขณะปฏิบัติหน้าที่ เวลานี้มีแต่เขาเท่านั้นที่จะเป็นผู้แก้ปัญหาให้กับกรมตำรวจ, เขาได้รับการคัดเลือกเพื่อปฏิบัติภารกิจลับสุดยอดของรัฐบาลที่จะได้เป็นผู้ขับขี่ "เหยี่ยวพิฆาตสายฟ้า" - รถจักรยานยนต์จู่โจม (attack motorcycle) ที่ออกแบบมาเพื่อให้มีความสามารถในการปฏิบ้ติงานได้ในทุก ๆ สภาพภูมิประเทศเพื่อต่อสู้กับอาชญากรรมในเมือง, มีความสามารถทำความเร็วที่เหลือเชื่อถึงสามร้อยไมล์ต่อชั่วโมงและมีอาวุธทำลายล้างอันทรงพลัง จากตัวแทนของรัฐบาลกลางเพียงหนึ่งเดียว เขาคือ นอร์แมน ทัทเทิล (Norman Tuttle) ผู้ซึ่งรู้จักดีถึงตัวตนที่แท้จริงของ เจสซี่ มัค กับ มนุษย์ ... เครื่องจักร ... และ เหยี่ยวพิฆาตสายฟ้า"
ตอนนำร่องแสดงเรื่องราวความเป็นมาคือเจสซี่ มัค (นำแสดงโดย เร็กซ์ สมิธ (Rex Smith)) ก่อนหน้านี้ทำงานเป็นเจ้าหน้าที่ตำรวจและนักแข่งจักรยานยนต์วิบากมือสมัครเล่น การรับสมัครงานของนอร์แมน ทัทเทิล สำหรับโปรเจกต์ "เหยี่ยวพิฆาตสายฟ้า" และความสามารถของรถจักรยานยนต์และเครื่องสมองกลควบคุมของมัน จากการที่ให้ผู้ขับขี่รถจักรยานยนต์ได้รับทราบข้อมูลภารกิจปฏิบัติการแบบเรียลไทม์ คือ ตรงตามเวลาจริง เพื่อให้ความช่วยเหลือรถจักรยานยนต์ในช่วงที่กำลังวิ่งด้วยความเร็วสูงแบบ "ไฮเปอร์ทรัส" (hyperthrust)
มหภาษา

มาตรฐานสากล ISO 639-3 สำหรับกำหนดรหัสภาษา ได้มีการกำหนดรหัสส่วนหนึ่งเป็นประเภท มหภาษา  ซึ่งเป็นการรวมกลุ่มของภาษาเอกเทศอื่นภายในมาตรฐาน มหภาษานี้ครอบคลุมกรณีก้ำกึ่งระหว่างภาษาสองภาษาที่ต่างกันซึ่งอาจพิจารณาได้ว่า ภาษาหนึ่งเป็นภาษาถิ่นของอีกภาษาหนึ่ง หรือเป็นภาษาเดียวกัน หรือเป็นภาษาที่เกี่ยวข้องใกล้ชิดกันมาก นอกจากนี้ยังใช้เมื่อมีภาษาหลายภาษาที่บางครั้งนับว่าเป็นภาษาเดียวกัน แต่บางครั้งนับว่าต่างกันสำหรับเหตุผลทางด้านชาติพันธุ์หรือการเมืองเป็นต้น มากกว่าเหตุผลทางภาษาศาสตร์ มีรหัสภาษาจำนวน 56 รหัสในมาตรฐาน ISO 639-2 ที่ถือว่าเป็นมหภาษาในมาตรฐาน ISO 639-3 ประเภทมหภาษาเริ่มนำมาใช้ในเอทโนล็อก (Ethnologue) ตั้งแต่การพิมพ์ครั้งที่ 16 
อย่างไรก็ตาม มหภาษาบางรหัสก็ไม่มีภาษาเอกเทศใดรวมอยู่เลยใน ISO 639-2 (ตามที่กำหนดโดย 639-3) ตัวอย่างเช่น <code>ara</code> (ภาษาอาหรับ) แต่ 639-3 ได้จำแนกภาษาแปรผันที่ต่างกันของภาษาอาหรับเป็นภาษาแยกในสถานการณ์เช่นนี้ ส่วนมหภาษาอื่นเช่น <code>nor</code> (ภาษานอร์เวย์) ก็มีภาษาสองภาษารวมอยู่ได้แก่ <code>nno</code> (ภาษานือนอสก์) และ <code>nob</code> (ภาษาบุ๊กมอล) ซึ่งได้กำหนดไว้แล้วใน 639-2 ทั้งหมดนี้หมายความว่า บางภาษาที่ได้พิจารณาว่าเป็นภาษาถิ่นของภาษาอื่นใน 639-2 จะนำไปใช้กับ 639-3 ในบริบทเฉพาะที่ได้พิจารณาว่าเป็นภาษาเอกเทศนั้นเอง สิ่งนี้เป็นความพยายามที่จะต่อกรกับภาษาแปรผันซึ่งอาจแบ่งแยกออกไปได้ในทางภาษาศาสตร์ แต่ผู้พูดภาษาเหล่านั้นปฏิบัติต่อภาษาประหนึ่งว่าเป็นเพียงภาษาเดียวกันในรูปแบบต่าง ๆ
ISO 639-2 ก็มีรหัสสำหรับการรวมกลุ่มของหลาย ๆ ภาษา แต่ไม่เหมือนมหภาษา การรวมกลุ่มภาษาเหล่านี้ถูกตัดออกใน ISO 639-3 เพราะมันไม่ได้อ้างถึงภาษาเอกเทศใด ๆ รหัสเช่นนั้นส่วนมากได้กำหนดไว้ใน ISO 639-5 แทน
ชนิดของมหภาษา.
มหภาษาใน ISO 639-3 สามารถแบ่งออกอย่างคร่าว ๆ ได้ดังนี้
โรลา มิซากิ

โรลา มิซากิ (อักษรโรมัน: Rola Misaki) หรือ โรลา ทากิซาวะ (1 มิถุนายน ค.ศ. 1992 –) เป็นนักแสดงหนังโป๊ญี่ปุ่น ลูกครึ่งญี่ปุ่น–รัสเซีย ซึ่งออกเดินสายในทวีปเอเชียโดยเฉพาะในประเทศจีนอยู่บ่อยครั้ง และมีชื่อเสียงอย่างมากในประเทศไทย
พ.ศ. 2558 เธอได้เดินทางมาร่วมงานบางกอก อินเตอร์เนชันแนล ออโต ซาลอน ที่ประเทศไทย
สโมสรฟุตบอลแมนเชสเตอร์ซิตีในฤดูกาล 2015–16

ฤดูกาล 2015–16 เป็นฤดูกาลที่ 114 ของ สโมสรฟุตบอลแมนเชสเตอร์ซิตี แต่เป็นฤดูกาลที่แปดสิบเจ็ดในฟุตบอลอังกฤษและเป็นฤดูกาลที่สิบเก้าในพรีเมียร์ลีกนับตั้งแต่ลีกได้กำเนิดก่อตั้งขึ้นเป็นครั้งแรกโดยแมนเชสเตอร์ซิตีเป็นหนึ่งใน 22 สมาชิกระบบลีกแบบดั้งเดิม พร้อมด้วยพรีเมียร์ลีก, สโมสรยังจะแข่งขันใน ยูฟ่าแชมเปียนส์ลีก, เอฟเอคัพ และ ฟุตบอลลีกคัพ ฤดูกาลครอบคลุมระยะเวลาตั้งแต่วันที่ 1 กรกฎาคม ค.ศ. 2015 ถึง 30 มิถุนายน ค.ศ. 2016
ชุดแข่งขัน.
ผู้จัดจำหน่าย: ไนกี้ / ผู้สนับสนุน: เอติฮัดแอร์เวย์
การแข่งขันอย่างไม่เป็นทางการ.
พรีซีซัน.
อินเตอร์เนชันแนลแชมเปียนส์คัพ 2015.
<onlyinclude>
สถานีไชนาทาวน์

สถานีไชนาทาวน์ (NE4/DT19)  เป็นสถานีของการรถไฟฟ้าขนส่งมวลชนสิงคโปร์ บนสายเหนือ-ตะวันออก ระหว่างสถานีอูทรัม-สถานีคลาร์กคีย์ และสายดาวน์ทาวน์ ระหว่างสถานีเตอลกอาเยร์-สถานีฟอร์ตแคนนิง (ทางตอนที่สั้นที่สุดของสาย) ตัวสถานีตั้งอยู่ในเขตชุมชนจีนหนาแน่น การก่อสร้างจึงเต็มไปด้วยความยากลำบาก
สถานีไชนาทาวน์ เป็นสถานีปลายทางของสายดาวน์ทาวน์ ตั้งแต่วันที่ 22 ธันวาคม ค.ศ. 2013 จนถึงปี ค.ศ. 2017 ซึ่งจะเปลี่ยนสถานีปลายทางไปเป็นสถานีเอ็กซ์โป
งานศิลปะในตัวสถานี.
สายเหนือ–ตะวันออก.
มีภาพตัวอักษรจีนในสถานี เขียนว่า "ดวงตาของฟีนิกซ์" เพื่อบอกเล่าเกี่ยวกับชุมชนชาวจีนบริเวณนั้น ภาพนี้วาดโดยศิลปินชาวสิงคโปร์ ตัน สเวีย เฮียน
สายดาวน์ทาวน์.
มีภาพชื่อว่า "สีบินได้" วาดโดย โช ชัย เฮียง บอกเล่าเกี่ยวกับการเข้ามาทำงานในเมืองของผู้คนต่าง ๆ
ประวัติ.
สถานีในส่วนของสายเหนือ-ตะวันออก เปิดให้บริการเมื่อวันที่ 20 มิถุนายน ค.ศ. 2003 ตั้งอยู่ใต้ถนนอู ตง เซง และถนนสะพานใหม่ ส่วนสถานีของสายดาวน์ทาวน์ เริ่มก่อสร้างเดือนมกราคม ค.ศ. 2010 และเปิดใช้งานอย่างเป็นทางการเมื่อวันที่ 22 ธันวาคม ค.ศ. 2013 เป็น 1 ใน 6 สถานีเริ่มแรกของสายดาวน์ทาวน์ ตั้งอยู่ใต้ถนนตัด ชานชาลาและทางรถไฟอยู่เหนือและตั้งฉากกับชานชาลาและทางรถไฟของสายเหนือ-ตะวันออกพอดี มีทางเข้าสถานีแห่งหนึ่ง ตั้งอยู่ใกล้กับฮงลิมคอมเพล็กซ์
การก่อสร้าง.
สถานีไชนาทาวน์ เป็นหนึ่งในสถานีที่ก่อสร้างยากที่สุดในสายเหนือ-ตะวันออก เนื่องจากมีสิ่งก่อสร้างในบริเวณนั้นเป็นจำนวนมาก อีกทั้งยังจำเป็นต้องอนุรักษ์สะพานการ์เด้นอันเก่าแก่อีกด้วย
แม่น้ำมะยู

แม่น้ำมะยู  เป็นแม่น้ำในรัฐยะไข่ ประเทศพม่า ตั้งชื่อตามทิวเขามะยู ชื่อเดิมของแม่น้ำนี้คือแม่น้ำมันลายูวดี เป็นแม่น้ำที่มีการใช้งานมากเป็นอันดับสามในยะไข่ ยาว 154 กิโลเมตร ไหลผ่านเมืองบู้ตี้ดอง ระเต่ดอง และไปออกทะเลที่อ่าวเบงกอลใกล้เมืองซิตตเว
บู้ตี้ดอง

บู้ตี้ดอง (#เปลี่ยนทาง , [búðídàʊ̯ɰ̃]) เป็นเมืองในรัฐยะไข่ทางตะวันตกของประเทศพม่า อยู่บนฝั่งตะวันตกของแม่น้ำมะยู ห่างจากเมืองมองดอที่อยู่ใกล้แม่น้ำนาฟที่เป็นแนวชายแดนกับบังกลาเทศ 16 ไมล์ เมืองนี้เกิดน้ำท่วมใหญ่ในเดือนกรกฎาคม พ.ศ. 2554
การสมรสเพศเดียวกันในแคนาดา

การสมรสเพศเดียวกันชอบด้วยกฎหมายในประเทศแคนาดาตั้งแต่วันที่ 20 กรกฎาคม ค.ศ. 2005 เป็นต้นมา ประเทศแคนาดาจึงกลายเป็นประเทศที่สี่ของโลกและประเทศแรกในทวีปอเมริกาที่การสมรสเพศเดียวกันชอบด้วยกฎหมาย ภายหลังจากการประกาศใช้พระราชบัญญัติการสมรสของพลเมือง  ที่ได้เปลี่ยนนิยามการสมรสที่เป็นกลางทางเพศ ตั้งแต่ปี ค.ศ. 2003 เป็นต้นมา คำพิพากษาศาลต่างๆ ได้ทำให้การสมรสเพศเดียวกันชอบด้วยกฎหมายใน 8 จังหวัดจากทั้งหมด 10 จังหวัดและ 1 ใน 3 ดินแดนของประเทศ ซึ่งมีประชากรกว่า 90% อาศัยอยู่ ก่อนหน้าการประกาศใช้กฎหมายดังกล่าว คู่ครองเพศเดียวกันกว่า 3,000 คู่ได้ทำการสมรสแล้วในพื้นที่นั้น ส่วนสิทธิประโยชน์ทางกฎหมายอันเนื่องมาจากการสมรสได้ครอบคลุมถึงคู่ครองเพศเดียวกันที่อยู่อาศัยร่วมกันมาตั้งแต่ปี ค.ศ. 1999 แล้ว
รัฐบาลเสียงข้างน้อยของพรรคลิเบอรัล นำโดยนายกรัฐมนตรี พอล มาร์ติน ได้เสนอร่างกฎหมายฉบับดังกล่าวในชื่อ "ร่าง C-38" ต่อสภาผู้แทนราษฎรแคนาดาเมื่อวันที่ 1 กุมภาพันธ์ ค.ศ. 2005 ซึ่งร่างกฎหมายฉบับดังกล่าวผ่านสภาผู้แทนราษฎรเมื่อวันที่ 28 มิถุนายน ค.ศ. 2005 และวุฒิสภาเมื่อวันที่ 19 กรกฎาคม ค.ศ. 2005 และได้รับพระบรมราชานุญาตมีผลใช้บังคับในวันถัดมา ภายหลังจากการเลือกตั้งทั่วไปในแคนาดา ค.ศ. 2006 ซึ่งพรรคอนุรักษนิยมได้รับชัยชนะ และจัดตั้งรัฐบาลชุดใหม่ภายใต้การนำของนายกรัฐมนตรี สตีเฟน ฮาร์เปอร์ สภาผู้แทนราษฎรได้ลงคะแนนเสียงไม่รับรองการเสนอญัตติเพื่อพิจารณากฎหมายดังกล่าวขึ้นมาอีกครั้งหนึ่งด้วยคะแนนเสียง 175 ต่อ 123 เมื่อวันที่ 7 ธันวาคม ค.ศ. 2006 ทำให้กฎหมายฉบับดังกล่าวมีผลบังคับใช้ต่อไป การลงคะแนนเสียงครั้งนี้เป็นการลงคะแนนเสียงสนับสนุนการสมรสเพศเดียวกันครั้งที่สามโดยรัฐสภา 3 สมัยภายใต้นายกรัฐมนตรี 3 คนดังที่จะได้กล่าวเบื้องล่าง
การลงประชามติเงินให้กู้กรีซ พ.ศ. 2558

การออกเสียงประชามติเพื่อตัดสินใจว่ากรีซจะยอมรับเงื่อนไขการช่วยเหลือวิกฤติหนี้สาธารณะภายในประเทศหรือไม่ ซึ่งเสนอโดยคณะกรรมการยุโรป กองทุนการเงินระหว่างประเทศ และธนาคารกลางยุโรปเมื่อ 25 มิถุนายน 2558 ได้มีการลงประชามติเมื่อ 5 กรกฎาคม 2558 นายกรัฐมนตรีอาเลกซิส ซีปรัส ประกาศให้มีการลงประชามติในตอนเช้าตรู่ของวันที่ 27 มิถุนายน 2558 และเป็นที่รับรองในวันถัดมาโดยรัฐสภาและประธานาธิบดี ซึ่งเป็นการลงประชามติครั้งแรกหลังจากการลงประชาติมติสาธารณรัฐในปี 2507 และเป็นการลงประชามติครั้งแรกของกรีซที่ไม่เกี่ยวข้องกับรูปแบบการปกครองของประเทศ
ผลการลงประชามติข้อเสนอในการช่วยเหลือได้ถูกปฎิเสธโดยเสียงส่วนใหญ่ร้อยละ 61 ต่อร้อยละ 39 ผลการลงประชามติยังทำให้อันโดนิส ซามารัส ผู้นำฝ่ายค้านและหัวหน้าพรรคประชาธิปไตยใหม่ต้องออกจากตำแหน่ง